**AOBL-A (obligātie kursi)**

**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Vides tiesības un likumdošana |
| Studiju kursa kods (DUIS) | **VidZ3014** |
| Zinātnes nozare | Zemes zinātnes, fiziskā ģeogrāfija un vides zinātnes |
| Zinātnes apakšnozare | Vides zinātne |
| Kursa līmenis | **3** |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | 16 |
| Praktisko darbu stundu skaits | - |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr. Biol., pētn. Jana Paidere;  Dr. Geol., asoc. profesors Juris Soms | |
| Kursa docētājs(-i) | |
| Dr. Biol., pētn. Jana Paidere;  M.Sc. vides plānošanā, lekt. Dainis Lazdāns;  Dr. Geol., asoc. profesors Juris Soms | |
| Priekšzināšanas | |
| VidZ1049 Vides zinātne; VidZ2025 Dabas resursu pārvaldība; VidZ3029 Vides politika un pārvalde | |
| Studiju kursa anotācija | |
| KURSA MĒRĶIS:  Sniegt zināšanas par cilvēka un dabas tiesiskajām attiecībām, to nozīmi vides aizsardzībā, vides un dabas resursu aizsardzības, izmantošanas un pārvaldes tiesisko regulējumu.  KURSA UZDEVUMI:  Veicināt studējošo teorētiskās zināšanas par vides tiesībām, to pielietojamību; sekmēt studējošo prasmes orientēties un izprast vides un dabas resursu aizsardzības, izmantošanas un pārvaldes (plānošanas, apsaimniekošanas, kvalitātes u.c.) normatīvos aktus vides jautājumu risināšanā. | |
| Studiju kursa kalendārais plāns | |
| *L - lekcija*  *S - seminārs*  *Pd – patstāvīgais darbs*   1. Vides tiesību jēdziens, avoti un pamatprincipi, konstitucionālās tiesības uz labvēlīgu vidi. Ekoloģiskās tiesībattiecības, vides tiesību jomas. Tiesību attīstība. (L4, S2, Pd8) 2. Kaitējums videi un atbildība par videi nodarīto kaitējumu, vides kontrole. (S2, Pd4) 3. Vides aizsardzības tiesiskais regulējums attīstības un teritorijas plānošanā, aizsargjoslu regulējums. (L2, S2, Pd6) 4. Vides aizsardzības tiesiskais regulējums vides kvalitātes aizsardzībā, piesārņojuma kontrolē. (L2, S1, Pd4) 5. Vides aizsardzības tiesiskais regulējums ūdens kvalitātes un resursu aizsardzībā un apsaimniekošanā. (L2, S2, Pd6) 6. Vides aizsardzības tiesiskais regulējums atkritumu apsaimniekošanā. (L2, S1, Pd4) 7. Dabas resursu aizsardzības un izmantošanas tiesiskais regulējums. (L2, S2, Pd6) 8. Dabas daudzveidības saglabāšanas tiesiskais regulējums. (L2, S2, Pd6) 9. Vides un dabas aizsardzības tiesiski ekonomiskais regulējums. Brīvprātīgie vides pārvaldības pasākumi vides aizsardzībā. (S2, Pd4) | |
| Studiju rezultāti | |
| ZINĀŠANAS:   1. iegūst zināšanas par vides tiesību avotiem, pamatprincipiem un vides tiesību jomu regulējumu; 2. iegūst zināšanas un analizē vides aizsardzības tiesisko regulējumu teritorijas attīstībā un plānošanā; 3. iegūst zināšanas un analizē vides aizsardzības tiesisko regulējumu vides kvalitātes aizsardzībā; 4. iegūst zināšanas un analizē vides aizsardzības tiesisko regulējumu vides un dabas apsaimniekošanā/pārvaldībā; 5. iegūst zināšanas un analizē vides aizsardzības tiesisko regulējumu dabas resursu izmantošanā un aizsardzībā; 6. iegūst zināšanas un analizē dabas resursa nodokļa un brīvprātīgo vides pasākumu tiesiskā regulējuma nozīmi vides aizsardzībā;   PRASMES:   1. apgūst prasmes orientēties vides tiesību normatīvajos aktos, tos piemērot konkrētās situācijās un interpretēt;   KOMPETENCE:   1. spēj patstāvīgi apkopot un pielietot iegūtās zināšanas un prasmes vides un dabas resursu aizsardzības un izmantošanas problēmjautājumos; 2. spēj integrēt vides tiesību jomas vides un dabas aizsardzības problēmjautājumu risināšanā. | |
| Studējošo patstāvīgo darbu organizācijas un uzdevumu raksturojums | |
| Patstāvīgi apgūt un analizēt atbilstošo literatūru, normatīvus, periodiskos izdevumus, lietas pieejamajās kompetento institūciju mājaslapās (Augstākās tiesas mājas lapa: Judikatūras nolēmumi, pieejama https://www.at.gov.lv/lv/tiesu-prakse/judikaturas-nolemumu-arhivs; Satversmes tiesas mājas lapa: tiesas nolēmumi, pieejama http://www.satv.tiesa.gov.lv/cases; ES Tiesas nolēmumi, pieejama: eur-lex.europa.eu/collection/eu-law/eu-case-law.html; Daugavpils Universitātes Bibliotēkas brīvpieejas resursos, pieejams https://du.lv/par-mums/struktura/biblioteka/brivpieejas-interneta-resursi/brivpieejas-e-resursi/ un DU bibliotēkā  Gatavoties noslēguma pārbaudījumam (patstāvīgi izstrādāts rakstisks izpētes darbs un sniegta tā prezentācija noslēguma pārbaudījumā) | |
| Prasības kredītpunktu iegūšanai | |
| STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  Starppārbaudījums (70%): darbs semināra nodarbībās ar patstāvīgi sagatavotām tēmām.  Noslēguma pārbaudījums (30%): eksāmens (patstāvīgi izstrādāts rakstisks izpētes darbs un sniegta tā prezentācija, atrisinot vides aizsardzības problēmjautājumu).  Noslēguma pārbaudījumu studenti drīkst kārtot tikai tad, ja ir izpildīts starppārbaudījums.  STUDIJU REZULTĀTU VĒRTĒŠANA   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | |  | | 1. | 2. | 3. | 4. | 5. | 6. | 7. | 8. | 9. | | Starppārbaudījums | x | x | x | x | x | x | x | x | x | | Noslēguma pārbaudījums | x | x | x | x | x | x | x | x | x | | |
| Kursa saturs | |
| *L - lekcija*  *S - seminārs*  *Pd – patstāvīgais darbs*  **Lekcijas (16)**   1. Vides tiesību jēdziens. Vides tiesību objekti. Vides tiesību avoti un pamatprincipi Eiropas Savienībā un Latvijā. Konstitucionālās tiesības uz labvēlīgu vidi un subjektīvās vides tiesības (tiesības uz vides informāciju, tiesības piedalīties ar vidi saistītu lēmumu pieņemšanā, tiesības vērsties tiesā ar vidi saistītos jautājumos). Vides informācija. Valsts un pašvaldību kompetence vides aizsardzībā. Ekoloģiskās tiesībattiecības, vides tiesību jomas. Starptautisko konvenciju loma vides un dabas vērtību saglabāšanā, galvenie vides tiesību attīstības posmi. (L4, Pd4) 2. Vides aizsardzības tiesiskais regulējums attīstības un teritorijas plānošanā. Principi, līmeņi un veidi. Aizsargjoslu regulējums. Aprobežojumi. (L2, Pd2) 3. Vides aizsardzības tiesiskais regulējums vides (gaiss, augsne, klimats) kvalitātes aizsardzībā, piesārņojuma kontrolē. (L2, Pd2) 4. Vides aizsardzības tiesiskais regulējums ūdens kvalitātes, ūdens resursu aizsardzībā, izmantošanā un apsaimniekošanā. (L2, Pd2) 5. Vides aizsardzības tiesiskais regulējums atkritumu (sadzīves, bioloģisko, bīstamo, nolietoto transportlīdzekļu u.c.) apsaimniekošanā. Depozīta sistēma. (L2, Pd2) 6. Dabas resursu (zemes, zemes dzīļu un ūdens resursu, mežu, medību, zvejniecības resursu) aizsardzības un izmantošanas tiesiskais regulējums. (L2, Pd2) 7. Dabas daudzveidības (īpaši aizsargājamās sugas un biotopi, īpaši aizsargājamās dabas teritorijas, Nature 2000) saglabāšanas un pārvaldības tiesiskais regulējums. (L2, Pd2)   **Semināri (16)**   1. Sabiedrības līdzdalības tiesības un tiesības iesniegt pieteikumu tiesā (studējošie iepazīstas, analizē un apspriež tiesu nolēmumus par sabiedrības/privātpersonas līdzdalības tiesībām vides jautājumos) (S1, Pd2) 2. Pašvaldību funkcijas vides pārvaldībā (studējošie iepazīstas, analizē un apspriež Pašvaldību likumā noteiktās vides pārvaldības funkcijas, izskata tiesu nolēmumus par pašvaldību tiesībām). (S1, Pd2) 3. Kaitējums videi jēdziens. Atbildība par videi nodarīto kaitējumu. Administratīvā atbildība un noziedzīgi nodarījumi vides un dabas aizsardzības jomā. Vides kontrole, valsts un privātpersonu pienākumi vides kaitējuma draudu un kaitējuma gadījumā (studējošie noskaidro jēdzienu kaitējums videi (Vides aizsardzības likums), izskata un apspriež tiesu nolēmumus par administratīvajiem pārkāpumiem un vides kontroli). (S2, Pd4) 4. Teritorijas plānojuma un aizsargjoslu tiesiskais regulējums (studējošie iepazīstas, analizē un apspriež normatīvos aktus, tiesu nolēmumus, apkopojumus, publikācijas teritorijas plānošanas un aizsargjoslu jautājumus). (S2, Pd4) 5. Vides kvalitātes tiesiskais regulējums (studējošie iepazīstas, analizē un apspriež likumu, tiesu nolēmumus, apkopojumus, publikācijas vides piesārņojuma novēršanā, gaisa, augsnes kvalitātes aizsardzībā un klimata mērķu sasniegšanā). (S1, Pd2) 6. Ūdens resursu aizsardzības, izmantošanas, apsaimniekošanas un kvalitātes tiesiskais regulējums (studējošie iepazīstas, analizē un apspriež normatīvos aktus, tiesu nolēmumus, apkopojumus, publikācijas ūdens resursu aizsardzības, izmantošanas, apsaimniekošanas un kvalitātes aizsardzībā). (S2, Pd4) 7. Atkritumu apsaimniekošanas tiesiskais regulējums (studējošie iepazīstas, analizē un apspriež normatīvos aktus, tiesu nolēmumus, apkopojumus, publikācijas atkritumu apsaimniekošanas jomā). (S1, Pd2) 8. Zemes pārvaldības un dabas resursu izmantošanas un aizsardzības tiesiskais regulējums (studējošie iepazīstas, analizē un apspriež normatīvos aktus, tiesu nolēmumus, apkopojumus, publikācijas zemes pārvaldības un dabas resursu izmantošanas un aizsardzības jomā). (S2, Pd4) 9. Dabas vērtību izmantošanas un aizsardzības tiesiskais regulējums (studējošie iepazīstas, analizē un apspriež normatīvos aktus, tiesu nolēmumus, apkopojumus, publikācijas dabas vērtību saglabāšanas jomā). (S2, Pd4) 10. Vides un dabas aizsardzības tiesiski ekonomiskais regulējums (dabas resursa nodoklis). Brīvprātīgie vides pārvaldības pasākumi vides un dabas aizsardzībā (EMAS, zaļais iepirkums u.c.) (studējošie noskaidro dabas resursa nodokļa un brīvprātīgo vides pārvaldības pasākumu nozīmi vides mērķu sasniegšanā, iepazīstas, analizē un apspriež publikācijas par brīvprātīgo vides pārvaldību pasākumu priekšrocībām un ieguvumiem normatīvo aktu līmenī). (S2, Pd4) | |
| Obligāti izmantojamie informācijas avoti | |
| 1. Pleps, J., Pastars, E., Plakane, I. 2021. Konstitucionālās tiesības. Rīga, Latvijas Vēstnesis, 679 lpp. 2. Strautmanis, J. 2003. Vides ētika un vides tiesības. Zvaigzne ABC, Rīga, 187.lpp. 3. Meseršmits, K., Meiere S., Ūsiņa E. 2003. Eiropas vides tiesības. LU, Rīga 4. Civillikums: Lietu tiesības. Red. S.Svaža. Rīga, Zvaigzne ABC, 144 lpp. 5. Zaļoksnis J., Kļaviņš M., Brikše I., Meiere S. Vides vadība. Rīga, LU Akadēmiskais apgāds, 2011, 205.lpp. 6. Dabas aizsardzība. 2015. Red. Nikodemus, O., Brūmelis G.. Rīga, LU Akadēmiskais apgāds, 288 lpp. | |
| Papildus informācijas avoti | |
| 1. Augstākās tiesas Judikatūras nolēmumi, pieejams https://www.at.gov.lv/lv/tiesu-prakse/judikaturas-nolemumu-arhivs 2. Latvijas Republikas tiesību akti, pieejams: likumi.lv 3. Mikosa, Ž. 2018. Ziņojums par normatīvo regulējumu par tiesībām un pienākumiem ūdeņu apsaimniekošanā. BEF, 126. lpp., pieejams: https://www.bef.lv/wp-content/uploads/2020/02/Pielikums-3\_Normativo-aktu-analize.pdf 4. Satversmes tiesas nolēmumi, pieejams: http://www.satv.tiesa.gov.lv/cases 5. ES Tiesas nolēmumi, pieejams: <https://eur-lex.europa.eu/collection/eu-law/eu-case-law.html> | |
| Periodika un citi informācijas avoti | |
| *Jurista Vārds* | |
| Piezīmes | |
| ABSP “Vides zinātne” A daļas studiju kurss.  Kurss tiek docēts latviešu un angļu valodā | |