APSTIPRINĀTS SENĀTA SĒDĒ

2005. gada 31. oktobrī

protokola nr.7

GROZĪJUMI APSTIPRINĀTI SENĀTA SĒDĒ

2011. gada 30. maijā

protokola nr.7

GROZĪJUMI APSTIPRINĀTI SENĀTA SĒDĒ

2024. gada 16. maijā

protokola nr.7



**DAUGAVPILS UNIVERSITĀTES**

**DABASZINĀTŅU UN VESELĪBAS APRŪPES FAKULTĀTE**

**VIDES UN TEHNOLOĢIJU KATEDRAS**

**NOLIKUMS**

**PAR PROFESIONĀLĀS AUGSTĀKĀS IZGLĪTĪBAS MAĢISTRA STUDIJU PROGRAMMAS „VIDES PLĀNOŠANA“ PROFESIONĀLO KVALIFIKĀCIJAS PRAKSI**

**1. VISPĀRĪGIE NOTEIKUMI**

* 1. Profesionālās kvalifikācijas prakse vides plānošanā ir neatņemama un obligāta studiju procesa sastāvdaļa.
  2. Profesionālās kvalifikācijas prakse tiek organizēta saskaņā ar profesionālās augstākās izglītības maģistra studiju programmas „Vides plānošana“ studiju plānu un Daugavpils Universitātes studiju grafiku.
  3. Atbildīgais par prakses organizāciju ir profesionālās augstākās izglītības maģistra studiju programmas „Vides plānošana“ direktors, kurš uzdevumu risināšanai un prakses īstenošanai sadarbojas ar profilējošajām katedrām.

**2. PRAKSES MĒRĶI UN UZDEVUMI**

2.1. Prakses mērķis ir nostiprināt jau iegūtās teorētiskās un praktiskās zināšanas, attīstīt izvēlētajai specializācijai atbilstošās prasmes un iemaņas, kas ir nepieciešamas atbilstošas kvalifikācijas speciālistiem vides plānošanā.

2.2. Prakses uzdevumi ir

* + 1. sniegt studējošajiem priekšstatu par vides plānošanas jautājumu realizāciju Latvijā;
    2. attīstīt spējas analītiski izvērtēt dabas aizsardzības un vides pārvaldības problēmas un pilnveidot prasmes atrast optimālus šo problēmu risinājumus;
    3. attīstīt prasmi izvērtēt savu darbību plašākā Latvijas valsts normatīvo aktu un Eiropas Savienības vides direktīvu kontekstā;
    4. attīstīt prasmi aplūkot darbības sfēru starpnozaru skatījumā.

**3. PRAKSES VIETA, LAIKS UN VADĪBA**

* 1. Profesionālā kvalifikācijas prakse vides plānošanā tiek organizēta pašvaldībās, Vides un reģionālās ministrijas pakļautības institūcijās vai organizācijās, kuras izstrādā dabas aizsardzības plānus. Par prakses norises vietu un saskaņā ar studējošā izvēlēto studiju specializācijas virzienu tiek noslēgts sadarbības līgums.
  2. Prakses apjoms ir 26 KP . Prakse sastāv no 3 daļām:
     1. specializācijas “Vides pārvaldības speciālists” studējošajiem:
        1. 1.daļa “Vides projektu realizācija Latvijā” (2 KP, ECTS 3);
        2. 2.daļa “Vides pārvaldība I” (12 KP, ECTS 18);
        3. 3.daļa “Vides pārvaldība II” (12 KP, ECTS 18);
     2. specializācijas “Dabas aizsardzības speciālists” studējošajiem:
        1. 1.daļa “Īpaši aizsargājamo dabas teritoriju apsaimniekošana Latvijā” ~~(1 KP)~~ (2 KP, ECTS 3);
        2. 2.daļa “Dabas aizsardzība I” (12 KP, ECTS 18);
        3. 3.daļa “Dabas aizsardzība II” (12 KP, ECTS 18);
  3. Prakses vadītājs:
     1. organizē praksi atbilstoši izstrādātajai prakses programmai;
     2. saskaņo prasības ar prakses vietas struktūrvienības vadītāju;
     3. organizē prakses ievada un noslēguma konferences;
     4. konsultē studējošos prakses laikā;
     5. prakses noslēgumā izvērtē studējošā darbības rezultātus;
     6. organizē prakses izvērtējumu.
  4. Prakses vadītājam par prakses “Vides projektu realizācija Latvijā” un “Īpaši aizsargājamo dabas teritoriju apsaimniekošana Latvijā” vadīšanu ir paredzētas 16 st. dienā (80 st. par praksi), par prakses “Vides pārvaldība un “Dabas aizsardzība” vadīšanu – 6 st. par vienu maģistrantu semestrī.

1. **PRAKSES SATURS**

Studējošajiem praksē veicamo uzdevumu raksturu un apjomu, kā arī profesionālās kvalifikācijas prakses saturu reglamentē studiju programma.

**5. PRAKSES VĒRTĒŠANAS SISTĒMA**

* 1. Profesionālās kvalifikācijas prakses noslēgumā studējošajiem jākārto diferencētā ieskaite.
  2. Novērtējums tiek veikts ņemot vērā:
     1. studējošā iesniegtos profesionālās kvalifikācijas prakses saturā paredzētos materiālus;
     2. prakses norises vietas atbildīgās amatpersonas vērtējumu par praktikanta darbības kvalitāti prakses laikā.