**Akadēmiskās bakalaura studiju programmas “Vides zinātne” (43431) absolventu**

**aptaujas rezultātu analīze**

Absolventu aptaujas rezultāti liecina, ka vairāk kā puse no aptaujas anketu aizpildījušajiem absolventiem strādā darbā, kas atbilsts DU iegūtajai izglītībai (47%), vai ar iegūto izglītību saistītā nozarē (20%). Pēc akadēmiskā bakalaura studiju programmas absolvēšanas, 67% aptaujāto turpināja studijas maģistra studiju programmā “Vides plānošana”. 50% absolventu uzskata, ka studiju laikā apgūtais saturs atbilst darba tirgus prasībām, bet 77% atzīst, ka studiju laikā iegūtās zināšanas sekmē profesionālo izaugsmi. 47% norāda, ka iegūtajai izglītībai bija būtiska loma darba vietas atrašanā vai uzņēmējdarbības sākšanā. 45% absolventu norāda, ka apsver iespēju turpināt mūžizglītību. 65% aptaujāto absolventu norāda, ka ieteiktu apgūt studiju programmu citiem. 87% aptaujāto ir apmierināti ar absolvēto studiju programmu. 62% absolventu atzīmē, ka studiju laikā viņiem bija iespēja piedalīties studiju programmas kvalitātes pilnveidošanā. Studiju kvalitāti absolventi kopumā vērtē augstā līmenī: 37% novērtējuši ar 10 ballēm, 35% - ar 9 ballēm un 17% ar 8 ballēm, ar 7 ballēm vērtē 7%.

No ABSP “Vides zinātne” absolventiem saņemtie komentāri par studiju programmu liecina, ka studiju laikā tika iegūts daudz jaunu un nākotnē noderīgu zināšanu un izvēlēties arī nākotnes profesiju. Atzinīgi tiek novērtēta sadarbība un atbalsts no mācībspēku puses.

1. attēls. Studiju laikā apgūtais saturs atbilst darba tirgus prasībām

2. attēls. Iegūtās zināšanas sekmē profesionālo izaugsmi

3. attēls. Esmu apmierināts, ka izvēlējos šo studiju programmu

4. attēls. Lūdzu, skalā no 1 (ļoti zema) līdz 10 (ļoti augsta) novērtējiet apgūtās studiju programmas

studiju kvalitāti