**Studiju virziena “Vides aizsardzība” 2013.06.07. akreditācijas pārskata tabulā ekspertu sniegto rekomendāciju izpildes pārskats**

|  |  |  |  |  |  |
| --- | --- | --- | --- | --- | --- |
| **Nr.** | **Ekspertu grupas rekomendācija** | **Augstskolas aktivitāte** | **Sasniedzamie rezultāti** | **Ieviešanas termiņš** | **Rekomendācijas izpilde** |
| **1.** | Darba devēji un ieinteresētās puses kopumā ir apmierinātas ar studiju programmas mērķiem, taču tika saņemti priekšlikumi attīstībai: bibliotēkā nepieciešamas papildu grāmatas, īpaši latviešu valodā, līdz ar to varētu īstenot kādu projektu literatūras sagatavošanai un tulkošanai | Sadarbojoties ar DU vadību un bibliotēku, jau ir uzlabota un tiek domāts par papildus iespējām uzlabot ar vides zinātnes jomu un tās saskarzinātnēm saistīto grāmatu nodrošinājumu ar mūsdienu zinātnisko literatūru un periodiku latviešu un angļu valodā. Tajā skaitā ir uzsākta regulāra DU meteoroloģisko novērojumu stacijas “Putnusala” gadagrāmatas publicēšana, kur apkopoti meteoroloģiskie parametri par aizvadīto gadu (izdoti XVII sējumi); sadarbībā ar LU kolēģiem ir izdota jauna kolektīvā monogrāfija “Latvija. Zeme, daba, tauta, valsts” kurā ietverts arī plašs faktu un jaunāko zinātnisko atziņu materiāls par Latvijas dabu un vidi latviešu valodā, J. Soms ir viens no šīs kolektīvās monogrāfijas līdzautoriem; docētāji, tulkojot no svešvalodā izdotajām grāmatām, ir sagatavojuši metodiskos materiālus lekcijām, praktiskajiem darbiem un laboratorijas darbiem (lekciju prezentācijas; praktisko darbu apraksti un prezentācijas, laboratorijas darbu apraksti un prezentācijas).  Pārskata periodā DU bibliotēkas krājumi papildināti ar mācību un zinātnisko literatūru sekojošās vides zinātnes un saskarzinātņu nozarēs:  vides zinātne (Environmental Science; Environmental protection); vides pārvaldība un vides ekonomika (Environmental management and Natural Resources economy); ainavu zinātne (Landscape Ecology); ģeogrāfija (Geography); Zemes zinātnes, ģeoloģija un ģeomorfoloģija (Earth Sciences, Geology, Geomorphology); ģeogrāfiskās informācijas sistēmas (Geographical Information Systems); meteoroloģija un klimats (Meteorology, Climate, Global climate changes); tālizpēte jeb attālā izpēte (Remote Sensing); augsnes, augšņu zinātne (Soil Science); ekoloģija (Ecology); hidroloģija un hidrogrāfija (Hydrology, Hydrography); neorganiskā un organiskā ķīmija (Inorganic & Organic Chemistry); vides ķīmija (Environmental Chemistry); ekotoksikoloģija (Ecotoxicology); pētījumu metodoloģija (Research methodology); atkritumu apsaimniekošana (Waste management and recycling); vides tiesības un likumdošana (Environmental law). | Palielināt ar vides zinātnes jomu un tās saskarzināt-nēm saistīto grāmatu skaitu | 2014.-2024. g.; regulāri | Rekomendācija  tiek ieviesta |
| **2.** | Nepieciešama piekļuve papildu zinātniskām datubāzēm, īpaši Thomson Reuters | Sadarbojoties ar DU vadību un Bibliotēku, tiek domāts par abonējamo datubāžu skaita palielināšanu. DU abonēto datubāžu saraksts ir papildināts ar Web of Science ([www.webofknowledge.com](http://www.webofknowledge.com)) daudznozaru datubāzi, tā ir pieejama docētājiem un studentiem gan DU datortīklā un ārpus tā. Saraksts papildināts arī ar izdevniecības Cambridge University Press daudznozaru e-žurnālu pilnu tekstu datubāzi Cambridge Journals Online ([www.cambridge.org](http://www.cambridge.org)) | Nodrošināt mācībspēkiem un studējošajiem pieeju SCOPUS, ScienceDirect un Web of Science un citām datubāzēm | 2014.-2024. g. | Rekomendācija izpildīta |
| **3.** | Studentu dienesta viesnīcā ziemā ir nepieciešama nedaudz augstāka temperatūra, lai nodrošinātu labākus dzīves apstākļus. | Sadarbojoties ar DU vadību un DU Studentu padomi, tiek meklēti ceļi sadzīves apstākļu uzlabošanai dienesta viesnīcās. Energoresursu cenu strauja kāpuma un valsts ierobežota atbalsta kontekstā uzlabojumu ieviešana norit pakāpeniski, turklāt studiju virziena padomei un virziena docētājiem nav instrumentu uzlabojumu ieviešanas paātrināšanai. | Uzlabot sadzīves apstākļus dienesta viesnīcās | 2014.-2024. g. | Rekomendācija  tiek ieviesta |
| **4.** | Metodiskie, informatīvie un tehniskie līdzekļi ir augstā līmenī, plānota turpmāka attīstība (jauna laboratorijas korpusa izbūve). | ERAF līdzfinansētā projekta “Daugavpils Universitātes studiju programmu kvalitātes uzlabošana un vides pieejamības nodrošināšana” realizācijas gaitā ir uzbūvēts un 2014.g. nodots ekspluatācijā jauns Dzīvības zinātņu un tehnoloģiju korpuss Parādes ielā 1A, divstāvīga ēka, tās kopējā platība ir virs 6000 m2.  Projektu un līgumdarbu realizācijas gaitā studiju virzienā “Vides aizsardzība” pārskata periodā ir iegādāts jauns, mūsdienīgs zinātnisks aprīkojums, aparatūra, datortehnika, droni, datorprogrammas u.c. par kopējo summu vairāk kā 153 430.00 EUR (bez PVN). | Turpināt uzlabot studiju virziena metodisko, informatīvo un materiāltehnisko bāzi | 2014.-2024. g.; regulāri | Rekomendācija izpildīta |
| **5.** | Akadēmiskais personāls un studenti varētu attīstīt un aktīvāk izmantot E-studiju platformu | Daugavpils Universitātē pārskata periodā ir attīstīta e-studiju vide (MOODLE). E-studiju vidē MOODLE ir ievietota informācija par semestrī apgūstamajiem kursiem. Studiju kursu atbilstošajās sadaļās studējošajiem MOODLE vidē ir pieejama šāda informācija: studiju kursa apraksts, patstāvīgā darba veikšanai noteiktie uzdevumi, lekciju materiāli un prezentācijas, laboratorijas darbu un praktisko darbu izpildes materiāli, testi, studiju resursi un brīvpieejas mācību līdzekļi un citi papildu materiāli. Studenti piekļuvi e-studiju vidē MOODLE ievietotajiem studiju resursiem iegūst pēc reģistrācijas konkrētajam kursam. Ir plānots papildināt e-studiju vides materiālus ar videoierakstiem, piemēram, ar laboratorijas darbu vai praktisko darbu izpildes gaitu. | Turpināt attīstīt un papildināt studiju virziena kursu E-studiju materiālus e-studiju vidē MOODLE | 2014.-2024. g.; regulāri | Rekomendācija  ir izpildīta, tiek veikts tālākas attīstības darbs |
| **6.** | DU ir diversificējusi finansējuma avotus un ļoti aktīvi apgūst ES finansējumu (struktūrfondus). Varētu piedāvāt vairāk valsts budžeta vietu. | Kā minēts 4. punktā, DU ir diversificējusi finansējuma avotus un aktīvi apgūst ES finansējumu. Tas tiek papildināts ar finansējuma avotiem no starptautiskiem projektiem, piemēram, HORIZON2020, kā arī lietišķo un zinātnisko pētījumu programmām un līgumdarbiem.  Valsts budžeta vietu skaitu studiju programmās nosaka Izglītības un zinātnes ministrija. | Turpināt attīstīt un piesaistīt finansējuma avotus | 2014.-2024. g.; regulāri | Rekomendācija  tiek ieviesta |
| **7.** | Augstskolu studentu un ārvalstu studentu mobilitāte ir zemākā līmenī, nekā tas varētu būt šajā programmā, tāpēc būtu jāīsteno papildu aktivitātes attīstības jomā. | DU akadēmiskā personāla un studentu mobilitāte tiek pilnveidota, iesaistoties mobilitātēs Eiropas Savienības atbalsta programmas izglītības, apmācības, jaunatnes un sporta jomā Erasmus+ ietvaros. Ir noslēgti sadarbības līgumi ar vairāk nekā 90 augstākās izglītības iestādēm 22 valstīs. Ir pieaugusi docētāju mobilitāte (skat. 2.5.3. pielikumu “Mācībspēku ienākošā un izejošā mobilitāte).  Pārskata periodā DU ir salīdzinoši veiksmīgi darbojusies dažādās studējošo un mācībspēku mobilitātes programmās, kas veicināja ārvalstu studējošo skaita palielināšanos. DU specializācijas jomas bioloģiskās daudzveidības izpētē un dabas aizsardzībā ir viens no ārvalstu studējošajiem potenciāli interesējošajiem virzieniem, ņemot vērā ES īstenoto Zaļo kursu un virzību uz zaļās pārkārtošanās politiku pasaulē kopumā.  Sekmīgi tiek realizēta arī ārvalstu studējošo piesaiste ārpus ES līdzekļu finansētām mobilitātes programmām. Tā studiju virziena vairākus kursus katru gadu apgūst ASV militāro augstskolu (United States Military Academy (West Point); U.S. Air Force Academy (El Paso, Colorado); United States Naval Academy (Annapolis, Maryland)) studējošie, kas studē DU programmas “Learn Russian in European Union” (skat. 2.5.3. pielikumu “Statistikas dati par ārvalstu studējošajiem un izejošo mobilitāti pārskata periodā). Studiju kursu apguve ASV studentiem tiek nodrošināta angļu valodā. Papildus tam, atsevišķu studiju kursu apguvi izvēlas arī studējošie no Filipīnām un Lesoto. | Nodrošināt augstu kvalitāti esošajos angļu valodā piedāvātajos studiju kursos, kā arī paplašināt angļu valodā pasniegto kursu piedāvājumu, tādējādi veicinot ārvalstu studējošo skaita palielināša-nos.  Veicināt mācībspēku un studentu aktīvu dalību Erasmus+ mobilitātēs | 2014.-2024. g.; regulāri | Rekomendācija  tiek ieviesta |

**Visu Latvijas augstākās izglītības iestāžu, t.sk. Daugavpils Universitātē, studiju virzienā “Vides aizsardzība” realizēto programmu starptautiskajā izvērtējumā 2012.02.19. ekspertu sniegto rekomendāciju izpildes pārskats (izvērtējums veikts projekta “Augstākās izglītības studiju programmu izvērtēšana un priekšlikumi kvalitātes paaugstināšanai (Nr.2011/0012/1DP/1.1.2.2.1/11/IPIA/VIAA/001)” ietvaros)**

|  |  |  |  |  |  |
| --- | --- | --- | --- | --- | --- |
| **Nr.** | **Ekspertu grupas rekomendācija** | **Augstskolas aktivitāte** | **Sasniedzamie rezultāti** | **Ieviešanas termiņš** | **Rekomendācijas izpilde** |
| **1.** | Studentu apmaiņas programmu veicināšana, tai skaitā svešvalodu studijas. | DU akadēmiskā personāla un studentu mobilitāte tiek pilnveidota, iesaistoties mobilitātēs Eiropas Savienības atbalsta programmas izglītības, apmācības, jaunatnes un sporta jomā Erasmus+ ietvaros. Sekmīgi tiek realizēta arī ārvalstu studējošo piesaiste ārpus ES līdzekļu finansētām mobilitātes programmām (skat. iepriekšējās tabulas 7. punktu) | Nodrošināt augstu kvalitāti esošajos angļu valodā piedāvātajos studiju kursos, kā arī paplašināt angļu valodā pasniegto kursu piedāvājumu, tādējādi veicinot ārvalstu studējošo skaita palielināša-nos. Veicināt mācībspēku un studentu aktīvu dalību Erasmus+ mobilitātēs | 2014.-2024. g.; regulāri | Rekomendācija  tiek ieviesta |
| **2.** | Turpmāka sadarbības stiprināšana ar nacionālajām un ārvalstu pētniecības institūcijām un AII, lai piesaistītu papildu pētniecības virzienus | Tiek attīstīta un stiprināta sadarbība ar nacionālajām un ārvalstu pētniecības institūcijām un augstākās izglītības iestādēm. Tas notiek vairākos veidos: veicinot starptautisko mobilitāti un piedaloties apmaiņas programmās – slēdzot starpaugstskolu līgumu; iesaistoties konsorcijos, starptautiskos un nacionālos zinātnes tīklojumos, piedaloties starptautiskos un nacionālos zinātniskos projektos un pētījumu programmās, piedaloties zinātniskās konferencēs un publicējot kopīgus zinātniskus rakstus, piedaloties zinātnes komunikācijas pasākumos (skat. 2.4.4. pielikumu “Publikācijas”, 2.4.4. pielikumu “Dalība projektos” un 2.5.1. pielikumu “Sadarbības partneri”). | Attīstīt un stiprināt sadarbību ar nacionālajām un ārvalstu pētniecības institūcijām un AII | 2014.-2024. g.; regulāri | Rekomendācija  tiek ieviesta |
| **3.** | Komforta līmeņa paaugstināšana kopmītnēs un mācību telpās. | Sadarbojoties ar DU vadību un DU Studentu padomi, tiek meklēti ceļi sadzīves apstākļu uzlabošanai dienesta viesnīcās. (skat. iepriekšējās tabulas 3. punktu) | Uzlabot sadzīves apstākļus dienesta viesnīcās | 2014.-2024. g. | Rekomendācija  tiek ieviesta |