**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | **Maģistra darba izstrāde I** |
| Studiju kursa kods (DUIS) | VidZ5004 |
| Zinātnes nozare | Vides zinātne |
| Kursa līmenis |  |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 0 |
| Lekciju stundu skaits | 0 |
| Semināru stundu skaits | 0 |
| Praktisko darbu stundu skaits | 0 |
| Laboratorijas darbu stundu skaits | 0 |
| Studējošā patstāvīgā darba stundu skaits | 80 |
|  | |
| Kursa autors(-i) | |
| Dr.geol., asoc.prof. Juris Soms Dr.biol., doc. Dāvis Gruberts Dr.geogr., doc. Santa Rutkovska Profesionālais maģistra grāds vides plānošanā, lekt. Irēna Pučkina Profesionālais maģistrs vides plānošanā, lekt. Dainis Lazdāns | |
| Kursa docētājs(-i) | |
| Dr.geol., asoc.prof. Juris Soms Dr.biol., doc. Dāvis Gruberts Dr.geogr., doc. Santa Rutkovska Zinātnes doktora grāds zinātnes doktors(-e) (Ph.D.) dabaszinātnēs, doc., pētn. Rolands Moisejevs Profesionālais maģistra grāds vides plānošanā, lekt. Irēna Pučkina Profesionālais maģistrs vides plānošanā, lekt. Dainis Lazdāns Dr.biol., pētn. Jana Paidere Dr.biol., vad.pētn., asoc. viesprof. Anna Mežaka Dr.ķīm., vad.pētn., asoc.prof. Sergejs Osipovs Dr.biol., vad.pētn. Maksims Balalaikins  Dr.biol., profersors Artūrs Škute  Dr. chem., docente Jeļena Kirilova | |
| Priekšzināšanas | |
| Pirmā cikla zināšanas vides zinātnē | |
| Studiju kursa anotācija | |
| KURSA MĒRĶIS:  Patstāvīga, padziļināta kādas aktuālas zinātniskas vai lietišķas problēmas izpēte vai praktisku ieteikumu izstrāde to ieviešanai vides pārvaldības vai dabas aizsardzības jomās. Maģistra darba izstrādes un sagatavošanas gaitā maģistrants padziļina izpratni par pētāmo jautājumu loku vai problemātiku, iegūst un attīsta pētnieciskā darba iemaņas un prasmes, nostiprina patstāvīgā darba, kritiskās un radošās domāšanas pieeju, veic konkrētu problēmsituāciju risināšanu vai risinājumu izstrādāšanu, un tml..  KURSA UZDEVUMI:   1. izvēlēties zinātnisko pētījumu specializācijas virzienu, nostiprinot un paplašinot maģistra studiju laikā iegūtās teorētiskās zināšanas; 2. nostiprināt prasmes praktiski pielietot iegūtās zināšanas atsevišķu nozares zinātnisko problēmu vai jautājumu risināšanā; 3. veicināt zinātniskās literatūras un citu informācijas avotu kritiskas analīzes un izvērtēšanas prasmju apguvi; 4. atbilstošā līmenī apgūt mūsdienīgas pētījumu metodes un darbu ar vides plānošanas un dabas aizsardzības jomā izmantojamiem mūsdienīgiem informācijas tehnoloģiju produktiem; 5. nostiprināt zinātniskā pētījuma rakstiskās atskaites un publikācijas sagatavošanas prasmes; 6. attīstīt un uzlabot publiskas uzstāšanās iemaņas, argumentēti un loģiski aizstāvot un pamatojot savu viedokli. | |
| Studiju kursa kalendārais plāns | |
| Maģistra darba izstrāde I 1. Maģistra darba tematiskā virziena un iespējamā maģistra darba zinātniskais vadītāja izvēle. 2. Maģistra darba nosaukuma definēšana. 3. Maģistra darba mērķa nospraušana, iezīmējot veicamos uzdevumus. Rakstiski jāsagatavo detalizēts maģistra darba izstrādes grafiks diviem studiju gadiem. 4. Ņemot vērā darba tematiku, maģistrantam jāsagatavo rakstisks pārskats par šādu, ar maģistra darba tēmu saistītu pētījumu nepieciešamību un aktualitāti, jāiezīmē pētījumu problemātika (jautājumu loks, kas ir jānoskaidro vai problēmas, kuras jāatrisina pētījumu gaitā), kā arī jāraksturo pētījumu teritorija (vai objekts). | |
| Studiju rezultāti | |
| ZINĀŠANAS:   1. par maģistra darba teorētiskās daļas kvalitatīvas sagatavošanas principiem; 2. izpratni par sistēmisku pieeju zinātnisko pētījumu plānošanas un realizācijas etapos; 3. sistematizētas zināšanas par zinātnisko pētījumu metodēm un līdzekļiem – lauka, laboratoriskās, eksperimentālās, instrumentālās kamerālās metodes u.c..   PRASMES:   1. formulēt zinātniskā pētījuma tēmu, tā koncepciju vai hipotēzi, definēt pētījumu mērķi un izvirzīt uzdevumus tā sasniegšanai; 2. pamatot ar maģistra darba tēmu saistītu pētījumu nepieciešamību un aktualitāti, iezīmēt pētījumu problemātiku (jautājumu loks, kas ir jānoskaidro vai problēmas, kuras jāatrisina pētījumu gaitā), kā arī raksturot pētījumu teritoriju (vai objektu);   KOMPETENCE:   1. gatavība reālai darbībai, veicot zinātniskos vai lietišķos pētījumus; 2. pašmotivācija patstāvīgā pētnieciskā darba plānošanā, pārvaldībā un realizācijā maģistra darba izstrādes gaitā; 3. atbildība par personīgā veikuma precizitāti, zinātniskās ētikas un zinātniskuma principu ievērošana; 4. spēja adekvāti lietot studiju kursa ietvaros apgūtās zināšanas un prasmes noteiktā kontekstā – pielietot lauka un kamerālo pētījumu metodes konkrētu problēmu, jautājumu un situāciju risināšanai; 5. atbildība savlaicīgi un precīzi veikt pētījumā plānotos uzdevumus; 6. spēja izmantot prasmes iegūto pētījumu rezultātu noformēšanā un prezentēšanā, sava viedokļa publiskā aizstāvēšanā; 7. kompetenci strādāt grupā vienota uzdevuma veikšanai, spēja paust korektu attieksmi, risinot uzdevumus; 8. izpratni un toleranci attiecībā uz citu cilvēku pausto viedokli un viņu pētījumu rezultātiem. | |
| Studējošo patstāvīgo darbu organizācijas un uzdevumu raksturojums | |
| Konsultāciju apmeklēšana un pētījuma projekta individuāla gatavošana atbilstoši kredītpunktu iegūšanas noteiktajām prasībām. Studējošais ar zinātnisko vadītāju saskaņo individuālo maģistra darba rakstīšanas kalendāro plānu, kurā ir konkretizēti maģistra darba izstrādes posmi. Studējošais sagatavo un apspriež ar zinātnisko vadītāju pētījuma aprobācijas iespējas - izvēlas konferences, seminārus. Apspriedei ar zinātnisko vadītāju studējošais sagatavo arī teorētiskās daļas aprakstu. | |
| Prasības kredītpunktu iegūšanai | |
| 1. Programmas direktoram iesniegts maģistra darba izstrādes grafiks ar darba vadītāja parakstu.  2. Programmas direktoram iesniegts maģistra darba pārskats 1-2 lpp apjomā ar darba mērķi, uzdevumiem, koncepciju vai hipotēzi un tēmas izvēles pamatojumu.  3. Par paveikto maģistra darba izstrādē 1. semestrī maģistrants atskaitās (prezentācija) maģistru seminārā, kas norisinās ziemas sesijā. Katra maģistranta veikumu (ieskaite), ņemot vērā maģistranta veikumu, aizstāvēšanas kvalitāti un komisijas ieteikumus, vērtē darba vadītājs.  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | | | | | | 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | | Ieskaite | X | X | X | X | X | X | X | X | X | X | X | X | X | | |
| Kursa saturs | |
| Maģistra darbs ir pabeigts zinātniskais pētījums vides plānošanā, kurā students apliecina savas spējas patstāvīgi veikt pētījumus, pārzina situāciju pētījuma problēmā (literatūras apskats), demonstrē prasmes analizēt pētījumā iegūtos datus un uz to pamata formulēt secinājumus. Maģistra darba izstrādes gaitā, students, ņemot vērā bakalaura izstrādes laikā iegūtu pieredzi, veic plašu zinātniskās problēmas izpēti, apkopo un analizē zinātnisko literatūru, kas saistīti ar maģistra darba tēmu, veic iegūto rezultātu apkopošanu un analīzi, izmantojot zinātnisko valodu secīgi un argumentēti pierāda darba hipotēzi vai apstiprina tā koncepciju un sagatavo secinājumus. | |
| Obligāti izmantojamie informācijas avoti | |
| Maģistra darba izstrādei ieteicamo izmantojamās literatūras sarakstu sniedz maģistra darba zinātniskais vadītājs. | |
| Papildus informācijas avoti | |
| Maģistra darba izstrādei ieteicamo izmantojamās literatūras sarakstu sniedz maģistra darba zinātniskais vadītājs. | |
| Periodika un citi informācijas avoti | |
| Maģistra darba izstrādei ieteicamo periodisko izdevumu un publicēto zinātnisko rakstu sarakstu sniedz maģistra darba zinātniskais vadītājs. | |
| Piezīmes | |
| - | |