**AOBL-A (obligātie kursi)**

**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Bakalaura darba vides zinātnē izstrāde I |
| Studiju kursa kods (DUIS) | **VidZ3033** |
| Zinātnes nozare | Zemes zinātnes, fiziskā ģeogrāfija un vides zinātnes |
| Zinātnes apakšnozare | Vides zinātne |
| Kursa līmenis | **3** |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | - |
| Lekciju stundu skaits | - |
| Semināru stundu skaits | - |
| Praktisko darbu stundu skaits | - |
| Laboratorijas darbu stundu skaits | - |
| Studējošā patstāvīgā darba stundu skaits | 80 |
|  | |
| Kursa autors(-i) | |
| Dr. Geol., asoc. profesors Juris Soms;  Dr. Biol., doc. Dāvis Gruberts | |
| Kursa docētājs(-i) | |
| Dr. Geol., asoc. profesors Juris Soms;  Dr. Biol., doc. Dāvis Gruberts;  Dr. Geogr., doc. Santa Rutkovska;  Zinātnes doktora grāds zinātnes doktors(-e) (Ph.D.) dabaszinātnēs, doc., pētn. Rolands Moisejevs;  M.Sc. vides plānošanā, lekt. Irēna Pučkina;  M.Sc. vides plānošanā, lekt. Dainis Lazdāns;  Dr. Biol., pētn. Jana Paidere  Dr. Chem., asoc. profesors Sergejs Osipovs  Dr. Chem., docente Jeļena Kirilova  Dr. Biol., profesors Artūrs Škute | |
| Priekšzināšanas | |
| VidZ1050 Lauka metodes vides zinātnē; VidZ2027 Pētījumu metodoloģija vides zinātnē; VidZ2028 Studiju darbs vides zinātnē | |
| Studiju kursa anotācija | |
| KURSA MĒRĶIS:  Bakalaura darba vides zinātnē izstrādes I vispārīgais mērķis ir patstāvīga, padziļināta kādas aktuālas praktiskas vai teorētiskas problēmas izpēte izvēlētajā vides zinātnes jomā vai tās apakšnozarē, vai saskarzinātņu jomā. Ņemot vērā vides zinātnes starpdisciplināro raksturu, bakalaura darbu temati var būt saistīti ar ģeoloģijas, ģeogrāfijas, ģeomātikas, bioloģijas u.c. dabaszinātņu nozaru jautājumu un problēmu loku, ja pētījumi tiešā veidā saistīti ar vides zinātnes galvenajiem jautājumiem vai minēto zinātņu nozaru lietišķo pielietojumu vides problēmu un dabas aizsardzības jautājumu risināšanā.  Studējošie veicot pētījumus sava bakalaura darba ietvaros, padziļina teorētiskajos un praktiskajos studiju kursos iegūtās zināšanas par konkrētām problēmām, nostiprina pētnieciskā darba prasmes un iemaņas darbā ar zinātnisko mēraparatūru un vides zinātnes jomā izmantojamām mūsdienīgām informācijas tehnoloģijām (ģeogrāfiskās informācijas sistēmas, globālās pozicionēšanas sistēmas, datu uzkrāšana un pēcapstrāde un tml.), kā arī apgūst tālākai akadēmiskai un profesionālai izaugsmei tik ļoti nepieciešamās patstāvīguma, korektas zinātniskas metodoloģijas lietošanas un kritiskās iegūto datu izvērtēšanas iemaņas.  KURSA UZDEVUMI:   1. izvēlēties zinātnisko pētījumu specializācijas virzienu, nostiprinot un paplašinot studiju laikā iegūtās teorētiskās zināšanas, definēt pētījumu tēmu, problēmu vai jautājumu loku; 2. nostiprināt prasmes praktiski pielietot iegūtās zināšanas un prasmes atsevišķu nozares zinātnisko problēmu vai jautājumu risināšanā, datu ieguvē un to interpretācijā; 3. veicināt zinātniskās literatūras un citu informācijas avotu kritiskas analīzes un izvērtēšanas prasmju apguvi; 4. atbilstošā līmenī apgūt mūsdienīgas pētījumu metodes un darbu ar izvēlētajā jomā izmantojamo moderno aparatūru un informācijas tehnoloģiju produktiem; 5. nostiprināt zinātniskā pētījuma rakstiskās atskaites un publikācijas sagatavošanas prasmes; attīstīt un uzlabot publiskas uzstāšanās iemaņas, argumentēti un loģiski aizstāvot un pamatojot savu viedokli; 6. sagatavot teorētisko un metodoloģisko bāzi bakalaura darba pētījuma sekmīgai realizācijai. | |
| Studiju kursa kalendārais plāns | |
| *Pd – patstāvīgais darbs*  Bakalaura darba izstrādē nav paredzētas kontaktstundas. Darba teorētiskās daļas sagatavošanu, literatūras un informācijas avotu apkopošanu un analīzi, bakalaura darba pētījuma realizāciju un iegūto datu analīzi un interpretāciju studējošais veic patstāvīgā darba formā, šajā procesā konsultējoties ar bakalaura darba zinātnisko vadītāju.   1. Bakalaura darba zinātnisko pētījumu virziena, tēmas, vadītāja izvēle. Darba hipotēze vai koncepcija, darba mērķis un uzdevumi. (Pd10) 2. Literatūras un citu informācijas avotu studijas, darba teorētiskais pamatojums un aktualitāte. (Pd24) 3. Literatūras un citu informācijas avotu studijas, pētījumu metodoloģija, materiālu un metožu daļa. (Pd12) 4. Bakalaura darba pētījuma plānojums, pētījumu un datu apstrādes metožu apguve, pētījuma realizācija. (Pd12) 5. Bakalaura darba teorētiskās daļas teksta kompilācija, tehniskais noformējums un aizstāvēšana. (Pd22)   Bakalaura darbs ir patstāvīgi veikts, pabeigts zinātnisks pētījums par konkrētu problēmu vai salīdzinoši šauru jautājumu loku vides zinātnē vai tās saskarzinātnēs, kurā students apliecina savas spējas patstāvīgi veikt pētījumus, pārzina situāciju pētījumu jautājuma vai problēmas ietvaros Latvijā un pasaulē (literatūras apskats), demonstrē prasmes analizēt un kritiski izvērtēt pētījumu rezultātā iegūtos datus un uz to pamata formulēt secinājumus. Ņemot vērā nepieciešamību bakalaura darbā operēt ar ievērojami lielāku informācijas un datu apjomu, nekā studiju darbā, ir ieteicams bakalaura darbu bāzēt uz studiju darba izstrādes rezultātiem.  Ņemot vērā vides zinātnes starpdisciplināro raksturu, bakalaura darbu temati var būt saistīti ar ģeoloģijas, ģeogrāfijas, ģeomātikas, bioloģijas u.c. dabaszinātņu nozaru jautājumu un problēmu loku, ja pētījumi tiešā veidā saistīti ar vides zinātnes galvenajiem jautājumiem vai minēto zinātņu nozaru lietišķo pielietojumu vides problēmu un dabas aizsardzības jautājumu risināšanā. Bakalaura darbu tematiku, ņemot vērā augstāk minētos nosacījumus, piedāvā BSP “Vides zinātne” īstenošanā iesaistītās DU struktūrvienības, atbilstoši tajās realizējamajiem galvenajiem pētījumu virzieniem un pētījumu programmām. BSP “Vides zinātne” studenti 4. semestra laikā iepazīstas ar DU DVAF un DZTI struktūrvienību zinātniski-pētnieciskā darba virzieniem un 4. semestra beigās izvēlas bakalaura darba tematu kādā no nosauktajām vides zinātnes apakšnozarēm un bakalaura darba vadītāju. Studējošie var arī patstāvīgi ierosināt bakalaura darba tematu, iepriekš to saskaņojot ar profilējošās struktūrvienības vadītāju vai potenciālo darba vadītāju.  Pēc bakalaura darba temata izvēles un tās formālas saskaņošanas ar darba vadītāju, studējošie sagatavo iesniegumu uz BSP “Vides zinātne” studiju programmas direktora vārda. Pēc studējošo iesniegumu izskatīšanas un akceptēšanas struktūrvienību sēdēs bakalaura darbu tematus un darbu vadītājus apstiprina struktūrvienības sēdē un iesniedz DUIS ar docētāju darba slodzes plānojumu. Bakalaura darba vides zinātnē izstrādes I gaitā 5. semestra laikā, students, ņemot vērā bakalaura darba tematu, salīdzinot ar studiju darbu, veic plašāka vai dziļāka rakstura zinātniskos pētījumus, apkopo, atlasa, iepazīstas un izanalizē svarīgāko literatūru un citus informācijas avotus, kas saistīti ar bakalaura darba tēmu, patstāvīgi pielieto lauka un kamerālās pētījumu metodes, iegūst datus to turpmākai analīzei un interpretācijai.  Darba teorētiskās daļas struktūrai jāatbilst DU DVAF apstiprinātajiem studiju virziena “Vides aizsardzība” studiju un noslēguma darbu (bakalaura un maģistra darbu) noformēšanas metodiskiem norādījumiem. Bakalaura darba vides zinātnē izstrādes I noslēgumā studējošajam ir jāsagatavo bakalaura darba teorētiskā daļa. Pēc saskaņošanas ar darba zinātnisko vadītāju, tā tiek iesniegta izvērtēšanai nozīmētajam recenzentam. | |
| Studiju rezultāti | |
| ZINĀŠANAS:   1. pārzina bakalaura darba kā zinātniskā pētījuma struktūru un bakalaura darba teorētiskās daļas kvalitatīvas sagatavošanas principus; 2. izprot sistēmiskas pieejas svarīgumu un nepieciešamību zinātnisko pētījumu plānošanas un realizācijas etapos; 3. demonstrē sistematizētas zināšanas par zinātnisko pētījumu metodēm un līdzekļiem –laboratoriskām, eksperimentālām, instrumentālām, kamerālām, lauka pētījumu metodēm u.c.;   PRASMES:   1. prot formulēt zinātniskā pētījuma tēmu, tā koncepciju vai hipotēzi, definēt pētījumu mērķi un izvirzīt uzdevumus tā sasniegšanai; 2. spēj izvirzīto uzdevumu izpildei izvēlēties atbilstošas pētījumu metodes un līdzekļus (aparatūru, mērinstrumentus, datorprogrammas u.c.) un tos pielietot konkrētu pētījumu veikšanai un lietišķu jautājumu risināšanai un datu ieguvei; 3. demonstrē caurviju prasmes digitālajā jomā – prot zinātnisko rakstu datu bāzēs apkopot, atlasīt un analizēt informācijas avotus par noteiktu pētījumu tematiku, risināmajiem uzdevumiem vai konkrētu problēmu loku; 4. prot matemātiski, statistiski apstrādāt, analizēt un vizualizēt iegūtos datus atbilstoši bakalaura darba līmenim izvirzītajām prasībām; 5. demonstrē caurviju prasmes kritiskās domāšanas un problēmu risināšanas jomā – kritiski izvērtēt iegūtos rezultātus, apzināties nepilnības un plānot nākamos pētījumu etapus šo nepilnību novēršanai;   KOMPETENCE:   1. gatavība reālai pētnieciskai darbībai, veicot zinātniskos vai lietišķos pētījumus, pašmotivācija patstāvīgā pētnieciskā darba plānošanā, pārvaldībā un realizācijā bakalaura darba izstrādes gaitā; 2. atbildība par personīgā veikuma precizitāti, zinātniskās ētikas un zinātniskuma principu ievērošana; 3. spēja adekvāti lietot bakalaura kursa ietvaros apgūtās zināšanas un prasmes noteiktā kontekstā – pielietot kamerālo, lauka u.c. pētījumu metodes konkrētu problēmu, jautājumu un situāciju risināšanai; 4. atbildība savlaicīgi un precīzi veikt pētījumā plānotos uzdevumus; 5. spēja izmantot prasmes iegūto pētījumu rezultātu noformēšanā un prezentēšanā, sava viedokļa publiskā aizstāvēšanā; 6. kompetenci strādāt grupā vienota uzdevuma veikšanai, spēja paust korektu attieksmi, risinot uzdevumus; 7. izpratni un toleranci attiecībā uz citu cilvēku pausto viedokli un viņu pētījumu rezultātiem. | |
| Studējošo patstāvīgo darbu organizācijas un uzdevumu raksturojums | |
| Studējošie veic pētījumu, iegūst datus un tos apstrādā un analizē, aktīvi sadarbojas ar zinātnisko vadītāju, apmeklējot individuālās konsultācijas. Studējošo patstāvīgais darbs tiek organizēts atbilstoši individuālam bakalaura darba izstrādes plānam un kalendārajam grafikam, kas saskaņots ar darba zinātnisko vadītāju. Studējošie patstāvīgi izstrādā, noformē un iesniedz darba teorētisko daļu zinātniskajam vadītājam. | |
| Prasības kredītpunktu iegūšanai | |
| STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas normatīvajiem aktiem un atbilstoši “Nolikumam par studijām Daugavpils Universitātē” (apstiprināts DU Senāta sēdē 17.12.2018., protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  Lai saņemtu vērtējumu „Bakalaura darba vides zinātnē izstrāde I”, BSP “Vides zinātne” studējošajiem ir paredzēta bakalaura darba priekšaizstāvēšana, kura notiek 3. studiju gada 5. semestra ziemas sesijā, eksāmenu grafikā paredzētajā datumā. Priekšaizstāvēšanas gaitā students, izmantojot prezentāciju, iepazīstina savus studiju kolēģus un profilējošo struktūrvienību docētājus ar darba nosaukumu, struktūru, darba mērķi un tā sasniegšanai definētajiem uzdevumiem, pētījumu metodēm, uz priekšaizstāvēšanas brīdi paveikto darba apjomu un vēl veicamajiem uzdevumiem. Uz priekšaizstāvēšanas brīdi ir jābūt izstrādātai bakalaura darba teorētiskajai daļai (nodaļas „Literatūras apskats” un „Materiāli un metodes”), kā arī jābūt veiktai pētījumu un rezultātu interpretācijai tādā apjomā, lai pavasara semestra laikā būtu iespējams pabeigt darba izstrādi un sekmīgi to aizstāvēt. Bakalaura darba teorētiskā daļas sagatavošanā obligāti ir jābūt izmantotiem literatūras avotiem, kas ir publicēti svešvalodās un iekļauti starptautiskajās zinātniskās periodikas datu bāzēs vai brīvpieejas zinātniskajos izdevumos, piemēram, monogrāfijas, kolektīvās monogrāfijas, zinātnisko rakstu krājumi, publikācijas zinātniskos žurnālos un tml. Šādu izmantotās literatūras un avotu skaits bakalaura darbiem nedrīkst būt mazāks par 20 (divdesmit).  Bakalaura darba teorētiskā daļa ir noformēta atbilstoši tehniskā noformējuma prasībām un sagatavota gan analogā formā (datorizdruka), gan digitālā formā un iesniegta DU DVAF Vides un tehnoloģiju katedrā; pēc bakalaura darba zinātniskā vadītāja akcepta, tiek iesniegta izvērtēšanai bakalaura darba recenzentam. Pārbaudes forma – ieskaite ar atzīmi.  Gala atzīmi studiju kursā Bakalaura darba vides zinātnē izstrāde I veido sekojošie rezultāti: vērtējums, kas saņemts no recenzenta (70%), vērtējums par uzstāšanās ar prezentāciju (10%) un atbildes uz jautājumiem priekšaizstāvēšanā (20%).    STUDIJU REZULTĀTU VĒRTĒŠANA   |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | | | | | | | | 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | | Ieskaite ar atzīmi | X | X | X | X | X | X | X | X | X | X | X | X | X | X | X | | |
| Kursa saturs | |
| *Pd – patstāvīgais darbs*  **Patstāvīgais darbs (80)**   1. Bakalaura darba zinātnisko pētījumu specializācijas virziena, pētījumu tēmas, problēmas vai jautājumu loka izvēle. (Pd2) 2. Bakalaura darba iespējamā zinātniskā vadītāja izvēle un darba tēmas precizēšana un definēšana. (Pd4) 3. Bakalaura darba hipotēzes vai koncepcijas formulēšana, darba mērķa nospraušana, un veicamo uzdevumus iezīmēšana. (Pd4) 4. Ar bakalaura darba jautājumu loku, veicamajiem uzdevumiem un pētījumu metodoloģiju saistītās informācijas studijas zinātniskajā periodikā, zinātniskajā literatūrā un citos izziņas avotos. (Pd12) 5. Bakalaura darba teorētiskās daļas sagatavošana. (Pd12) 6. Bakalaura darba materiālu un metožu daļas sagatavošana. (Pd12) 7. Bakalaura darbā izmantojamo pētījumu un datu apstrādes metožu apguve, pētījuma realizācija. (Pd12) 8. Teksta kompilācija, karšu un attēlu sagatavošana. (Pd10) 9. Bakalaura darba teorētiskās daļas teksta, ilustratīvā un kartogrāfiskā materiāla, tabulu, literatūras avotu noformēšana saskaņā ar tehniskā noformējuma prasībām. (Pd8) 10. Bakalaura darba teorētiskās daļas aizstāvēšana. (Pd4) | |
| Obligāti izmantojamie informācijas avoti | |
| Bakalaura darba izstrādei ieteicamo literatūras un citu informācijas avotu un resursu sarakstu sniedz bakalaura darba zinātniskais vadītājs. | |
| Papildus informācijas avoti | |
| Bakalaura darba izstrādei ieteicamo literatūras un citu informācijas avotu un resursu sarakstu sniedz bakalaura darba zinātniskais vadītājs. | |
| Periodika un citi informācijas avoti | |
| Bakalaura darba izstrādei ieteicamo literatūras un citu informācijas avotu un resursu sarakstu sniedz bakalaura darba zinātniskais vadītājs. | |
| Piezīmes | |
| ABSP “Vides zinātne” A daļas studiju kurss.  Kurss tiek docēts latviešu un angļu valodā. | |