**AOBL-A (obligātie kursi)**

**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Vides normatīvie akti |
| Studiju kursa kods (DUIS) | **VidZ6017** |
| Zinātnes nozare | Vides zinātne |
| Kursa līmenis |  |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | - |
| Praktisko darbu stundu skaits | 16 |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Mg.geogr., vieslekt. Guna Novika Profesionālais maģistra grāds vides plānošanā, vieslekt. Marija Stepanova | |
| Kursa docētājs(-i) | |
| Mg.geogr., vieslekt. Guna Novika Profesionālais maģistra grāds vides plānošanā, vieslekt. Marija Stepanova | |
| Priekšzināšanas | |
| - | |
| Studiju kursa anotācija | |
| KURSA MĒRĶIS:  Kursa mērķis ir sniegt maģistra programmā studējošiem zināšanas par vides un dabas aizsardzību regulējošo normatīvo aktu klāstu, kā arī attīstīt prasmi orientēties mūsu valsts vides aizsardzības ārējos normatīvajos aktos, apzināt pastāvošās vides aizsardzības problēmas un rast tiesiskus risinājumus. Praktisko darbu laikā nostiprināt teorētiskā kursa ietvaros iegūtās zināšanas.  KURSA UZDEVUMI:   1. sniegt priekšstatu par vides aizsardzības nozares politikas plānošanas dokumentiem, vides politikas mērķiem un vides aizsardzības pamatprincipiem; 2. sniegt ieskatu administratīvā procesa pamatprincipu pielietošanā kopsakarā ar vides aizsardzības jomas jautājumu risināšanu; 3. sniegt pamatzināšanas par normatīvo aktu prasībām, kas izvirzītas dabas daudzveidības saglabāšanai, dabas resursu ilgtspējīgai izmatošanai, aizsardzībai, apkārtējās vides kvalitātei un vides kvalitātes novērtēšanai; 4. sniegt pamatzināšanas par normatīvo aktu pielietošanas iespējām vides problēmu analīzē un vides pārvaldības jautājumu risināšanā; 5. apgūt prasmes analizēt reālas situācijas atbilstoši normatīvajam regulējumam, tādējādi veicināt studējošo līdzdalību vides jautājumu risināšanā; 6. attīstīt studējošo kompetenci patstāvīgi identificēt normatīvajos aktos noteikto normu pielietošanu konkrētās situācijās. | |
| Studiju kursa kalendārais plāns | |
| L16, P16, Pd48  **I.** **Mg.geogr., vieslekt. Guna Novika. L8, P8, Pd24**  **1.** Ievadlekcija par vides aizsardzību kā integrēto zinātni. L2, P2, Pd4  **2.** Atkritumu apsaimniekošana. L2, P2, Pd7  **3.** Ūdens resursi. Vides un dabas resursu aizsardzības aizsargjoslas. Īpaši aizsargājamo dabas teritoriju, īpaši aizsargājamo sugu un biotopu aizsardzība. L2, P2, Pd5  **4.** Zemes dzīles, to aizsardzība un racionālā izmantošana. L2, P2; Pd8  **II. Profesionālais maģistra grāds vides plānošanā, vieslekt. Marija Stepanova. L8, P8, Pd24**   1. Administratīvais process un administratīvā pārkāpuma process valsts iestādē. L2, P2, Pd3 2. Ietekmes uz vidi novērtējums. Normatīvajos aktos noteiktās kategorijas (A, B, C) piesārņojošo darbību veikšanai. L2, P2, Pd5 3. Gaisa aizsardzība. L2, P2, Pd7 4. Ķīmiskās vielas un maisījumi. L2, P2, Pd9   *L - lekcija*  *S - seminārs*  *P – praktiskie darbi*  *Ld – laboratorijas darbi*  *Pd – patstāvīgais darbs* | |
| Studiju rezultāti | |
| ZINĀŠANAS:   1. izpratni par Valsts vides dienesta kompetencē esošo administratīvo aktu izdošanas procesu un kontroli; 2. sistematizētas zināšanas par normatīvo aktu prasībām, kas izvirzītas apkārtējās vides kvalitātei, un vides kvalitātes novērtēšanu atbilstoši normatīvajos aktos noteiktajām prasībām, kā arī zināšanas par normatīvajos aktos noteikto derīgo izrakteņu ieguves un zemes dzīļu derīgo īpašību izmantošanas kārtību; 3. zināšanas par piesārņojošo darbību kategorijām (A, B un C kategorijas piesārņojošo darbību veikšanai) un vides aizsardzības prasībām, kas saskaņā ar normatīvo aktu prasībām ir izvirzītas uzņēmumu piesārņojošo darbību veikšanai, kā arī zināšanas par dabas resursu nodokļa objektiem; 4. integrētās zināšanas vides aizsardzības jomā, kas ietver zināšanas par ražošanas tehnoloģijām un piesārņojošo darbību veikšanai izvirzītajām integrētajām prasībām, kā arī zināšanas par atjaunojamo energoresursu izmantošanu un fosilā kurināmā patēriņa samazināšanu, tādējādi samazinot siltumnīcefekta gāzu emisiju; 5. zināšanas par preventīvajiem pasākumiem, kas nepieciešami vides situācijas uzlabošanai;   PRASMES:   1. interpretēt (tulkot) tiesību normu, lietojot Administratīvā procesa likumā noteiktās interpretācijas pamatmetodes; 2. identificēt prioritārās vides problēmas, formulēt priekšlikumus iespējamajiem problēmsituācijas risinājumiem, kā arī analizēt uzņēmuma darbības vides aspektus, un pielietot atbilstošo normatīvo aktu normas, konstatējot pārkāpumu vides aizsardzības jomā; 3. pielietot iegūtās zināšanas praksē, pildot vides speciālista funkcijas uzņēmumā, pašvaldības iestādē; 4. iemaņas identificēt un atbilstoši atrisināt problēmsituācijas (pietuvinātas reālajiem apstākļiem) saistībā ar patvaļīgu būvniecību ūdensobjektu aizsargjoslās, īpaši aizsargājamās teritorijās; 5. veikt dabas resursu nodokļa aprēķinu par vidē emitēto piesārņojumu un dabas resursu izmantošanu, aprēķināt īpaši aizsargājamām sugām un biotopiem nodarīto kaitējumu; 6. konstatēt tiešus kaitējuma draudus un/vai nodarītā kaitējuma apjomu apkārtējās vides kvalitātei, izvērtēt un noteikt nepieciešamos sanācijas un preventīvos pasākumus, kuri veicami gadījumā, kad nodarīts kaitējums videi vai pastāv tieša kaitējuma draudi; 7. analizēt vides aizsardzības valsts statistikas pārskatos „Nr.2-Ūdens”, „Nr. 2-Gaiss”, „Nr.3 -Atkritumi” atspoguļoto informāciju, kā arī iegūt, pārbaudīt, analizēt operatora veiktos uzskaites datus un novērtēt tos atbilstoši normatīvo aktu prasībām.   KOMPETENCE:   1. kompetenci argumentēt savu viedokli un saskaņā ar vides aizsardzības normatīvo aktu prasībām analizēt identificēto vides problēmsituāciju, un patstāvīgi analizēt, vērtēt paredzētās darbības atbilstību vides un dabas aizsardzības normatīvo aktu prasībām; 2. strādāt grupā vienota uzdevuma veikšanai, izpratni un toleranci attiecībā uz citu cilvēku pausto viedokli; 3. kompetenci sagatavot priekšlikumus grozījumu veikšanai normatīvajos aktos; 4. kompetenci organizēt atkritumu apsaimniekošanas menedžmentu uzņēmumā. | |
| Studējošo patstāvīgo darbu organizācijas un uzdevumu raksturojums | |
| Studējošie pilda praktiskajās nodarbībās dotos uzdevumus, un, strādājot individuāli vai grupās, patstāvīgi nostiprina apgūtās teorētiskās zināšanas. Pirms katras nodarbības studējošie iepazīstas ar nodarbības tematu un atbilstošo jomu regulējošo normatīvo aktu klāstu.  Patstāvīgais darbs paredzēts pēc katras lekcijas un katra praktiskā darba, un ir saistīts ar apskatāmo tēmu padziļinātu analīzi un patstāvīgo uzdevumu izpildi. Patstāvīgā darba ietvaros tiek veikta konkrētu normatīvo aktu analīze, uz kuras pamata tiek izpildīti un iesniegti izvērtēšanai kursā paredzētie uzdevumi.  Studējošie patstāvīgā darba ietvaros sagatavo un iesniedz praktiski izpildītos uzdevumus un gatavojas kursa noslēguma pārbaudījumam – eksāmenam. | |
| Prasības kredītpunktu iegūšanai | |
| STUDIJU REZULTĀTU VĒRTĒŠANAS KRITĒRIJI  Starppārbaudījums (60%):  Darbs praktiskajās nodarbībās un patstāvīgi iegūto rezultātu analīze.  Noslēguma pārbaudījums (40%):  Eksāmens: patstāvīgi izpildīts rakstisks pārbaudījuma darbs vides aizsardzības jomā un to normatīvajā regulējumā.  Noslēguma pārbaudījumu studenti drīkst kārtot tikai tad, ja ir izpildīts starppārbaudījums.  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši “Nolikumam par studijām Daugavpils Universitātē” (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  STUDIJU REZULTĀTU VĒRTĒŠANA   |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | | | | | | | | | 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. | | 1.starppārbaudījums |  |  | X | X | X |  | X |  |  | X |  | X |  |  |  | X | | Eksāmens | X | X | X | X | X | X | X | X | X | X | X | X | X | X | X | X | | |
| Kursa saturs | |
| L16, P16, Pd48  **Lekcijas**  **I.** **Mg.geogr., vieslekt. Guna Novika. L8, P8, Pd24** **1.** Ievadlekcija par vides aizsardzību kā integrēto zinātni. Vides jēdziens saskaņā ar vides aizsardzības normatīvo aktu prasībām. Ekoloģija - zinātne par vides aizsardzību. Nacionālā Vides politikas plāna pamatnostādnes. Vides aizsardzības pamatprincipi. Valsts pārvaldes institūciju, pašvaldību kompetence vides aizsardzībā. Vides aizsardzības un reģionālās attīstības ministrijas struktūra un funkcijas. Latgales reģionālā vides pārvalde kā Latvijas vides aizsardzības sistēmas struktūrvienība. L2, Pd2  **2.** Atkritumu apsaimniekošana. Normatīvie akti atkritumu apsaimniekošanas jomā. Atkritumu apsaimniekošanas principi. Valsts un reģionālie atkritumu apsaimniekošanas plāni. Atbildīgo institūciju kompetences atkritumu apsaimniekošanas joma. Atkritumu veidi, atkritumu klasifikācija. Atkritumu apsaimniekošanas veidi. Dalītās atkritumu savākšanas sistēmas priekšrocības. Atkritumu reģenerācija. Atkritumu apsaimniekošanas atļaujas. Atkritumu radītāju un apsaimniekotāju pienākumi. Atsevišķu bīstamo atkritumu veidu apsaimniekošanas kārtība. Atkritumu poligonu ierīkošanas, apsaimniekošanas un slēgšanas prasības. L2, Pd4  **3.** Ūdens resursi. Vides un dabas resursu aizsardzības aizsargjoslas. Īpaši aizsargājamo dabas teritoriju, īpaši aizsargājamo sugu un biotopu aizsardzība. Ūdens apsaimniekošanas likums. Aizsargjoslu likums. Aizsargjoslu jēdziens un vispārīgie aprobežojumi aizsargjoslās prasības. Latvijas teritorijas iedalījums upju baseinu apgabalos. Atbildīgo institūciju kompetence ūdens resursu aizsardzībā. Vides aizsardzības dienesta funkcijas ūdens resursu aizsardzībā. Ūdens objektu tīrīšanas nosacījumi. Ūdens resursu izmantošanas atļaujas. Atbildība par videi nodarītā kaitējuma novēršanu un atlīdzināšanu. Jēdziens „Alternatīvā teritorija”. Būvniecības procesa tiesiskums. Vides aizsardzības nosacījumi būvniecības gaitā. L2, Pd2  **4.** Zemes dzīles, to aizsardzība un racionālā izmantošana. Nosacījumi ilgspējīgai un racionālai zemes dzīļu izmantošanai, izmantojot likuma „Par zemes dzīlēm”, likuma „Par ietekmes uz vidi novērtējumu” un citu normatīvo aktu regulējumu. Normatīvajos aktos noteiktās prasības dabas resursu izpētē, ieguvē, lietošanā un uzskaitē. Zemes dzīļu izmantošana, iegūstot derīgos izrakteņus pazemes un virszemes būvju būvniecības rezultātā. Dabas resursu nodokļa likuma prasību piemērošana, veicot derīgo izrakteņu ieguvi. L2, Pd4  **II. Profesionālais maģistra grāds vides plānošanā, vieslekt. Marija Stepanova. L8, P8, Pd24**  **1.** Administratīvais process un administratīvā pārkāpuma process valsts iestādē. Nacionālie normatīvie akti dabas un vides aizsardzības jomā, to hierarhija. Tiesību normu interpretācija atbilstoši Administratīvā procesa likuma prasībām. Administratīvās atbildības likums un vides aizsardzības normatīvajos aktos noteiktā atbildība par pārkāpumiem vides aizsardzības jomā. L2, Pd2  **2.** Ietekmes uz vidi novērtējums. Normatīvajos aktos noteiktās kategorijas (A, B, C) piesārņojošo darbību veikšanai. Sākotnējais ietekme uz vidi un novērtējums. Paredzēto darbību veikšanas nosacījumu vai tehnisko noteikumu ievērošana atbilstoši normatīvajiem aktiem, kas reglamentē ietekmes uz vidi novērtējumu. Stratēģiskais ietekmes uz vidi novērtējums. Sabiedrības līdzdalība ietekmes uz vidi novērtējumā. Normatīvajos aktos noteiktā kārtība, kādā piesakāmas A, B un C kategorijas piesārņojošās darbības un izsniedzamas atļaujas to veikšanai. L2, Pd2  **3.**Gaisa aizsardzība. Normatīvie akti, kas reglamentē siltumnīcefekta gāzu emisiju samazināšanu un klimata pārmaiņu novēršanu. Stacionāru gaisa piesārņojuma avotu emisijas limitu noteikšana un kontrole. SEG atļaujas. L2, Pd3  **4.** Ķīmiskās vielas un maisījumi. Normatīvie akti, kas reglamentē darbības ar ķīmiskām vielām un maisījumiem. Ķīmisko vielu datu bāzes. Rūpniecisko avāriju risku novērtēšanas kārtība un risku samazināšanas pasākumi. L2, Pd4  **Praktiskie darbi**  **I. Mg.geogr., vieslekt. Guna Novika. L8, P8, Pd24**  **1.** Atkritumu apsaimniekošanas piemēri. Atkritumu klasifikācijas prasmes apgūšana, sašķirojot sadzīvē radušos bīstamos un nebīstamos atkritumus. Dabas resursu nodokļa aprēķināšanas piemēri par dažādiem atkritumu apsaimniekošanas gadījumiem (konkrēto situāciju, piemērus izskatīšana, analīze, apspriešana). P2, Pd3  **2.** Īpaši aizsargājamām sugām un biotopiem nodarītā kaitējuma aprēķināšana. Dabas resursu nodokļa aprēķināšana par savāktajiem vīngliemežiem. Zaudējuma apjomu aprēķināšana par īpaši aizsargājamās sugas indivīdu (eksemplāru) un īpaši aizsargājamā biotopa iznīcināšanu. P2, Pd3  **3.** Derīgo izrakteņu ieguve un dabas resursu izmantošana. Administratīvo aktu noformēšana, gadījumā, kad konstatēta nelegāla derīgo izrakteņu ieguve. P2, Pd4  **4.** Vides valsts aizsardzības inspektoru rīcība, konstatējot vides aizsardzības normatīvo aktu prasību pārkāpumus. Ziņojuma par pārbaudes rezultātiem noformēšana, lēmuma pieņemšana par administratīvo pārkāpumu lietas uzsākšanu. Lēmuma pieņemšana administratīvo pārkāpumu lietā. P2, Pd2  **II. Profesionālais maģistra grāds vides plānošanā, vieslekt. Marija Stepanova. L8, P8, Pd24** **1.** Piesārņojošo darbību klasificēšana atbilstoši tās darbības veidam, integrēto vides aizsardzības nosacījumu izvirzīšana. Uzņēmuma kategoriju noteikšana atbilstoši piesārņojošās darbības veikšanai. Integrēto vides aizsardzības nosacījumu izvirzīšana uzņēmuma darbībai. P2, Pd3  **2.** Gaisa aizsardzība. Oglekļa dioksīda (CO2) emisijas noteikšana no sadedzināšanas iekārtām, kurās tiek izmantots dažāda veida kurināmais. Gaisā emitēto piesārņojošo vielu aprēķins un to analīze. Stacionāru piesārņojuma avotu darbības rezultātā radītās gaisu piesārņojošo vielu emisijas pārbaude un to salīdzināšana ar likumdošanā noteiktajām robežvērtībām. P2, Pd4  **3.** Ķīmiskās vielas un maisījumi. Drošības datu lapu izvērtēšana atbilstoši normatīvo aktu prasībām. Bīstamo vielu noteikšana un bīstamo vielu daudzuma kritēriju aprēķins, to analīze. P2, Pd5  **4.** Vides aizsardzības valsts statistikas pārskatos „Nr.2-Ūdens”, „Nr. 2-Gaiss”, „Nr.3 -Atkritumi” atspoguļotās vides informācijas analīze. Konkrēto operatoru sagatavoto veidlapu „Nr.2-Ūdens”, „Nr. 2-Gaiss”, „Nr.3 -Atkritumi” analīze. P2, Pd1  *L - lekcija*  *S - seminārs*  *P – praktiskie darbi*  *Ld – laboratorijas darbi*  *Pd – patstāvīgais darbs* | |
| Obligāti izmantojamie informācijas avoti | |
| 1. interneta resursi: <https://likumi.lv/> , <https://www.vvd.gov.lv/> ; <https://videscentrs.lvgmc.lv/>   <https://www.daba.gov.lv/lv>   1. Strautmanis J., 2003. Vides ētika un vides tiesības. Zvaigzne ABC, 187 lpp. 2. Vircavs M., 2005. Vide, ietekmes un novērtējums. Principi un analīze. Rīga: Biznesa augstskola Turība, 248 lpp. 3. Vircavs M., 2001. Ietekmes uz vidi novērtējums. Rīga: Biznesa augstskola Turība, 125 lpp. | |
| Papildus informācijas avoti | |
| 1. Briede. J. Administratīvā procesa vispārīgie noteikumi un administratīvais process iestādē. 2003. Tiesu namu aģentūra, 79.lpp. 2. Brookes A., 2001. Environmental risk assessment and risk management. In: Morris M., Therivel R. (eds.) Methods of Environmental Impact Assessment. 2nd edition. London: Spon Press, pp. 351-364. 3. Kļaviņš M., 1996. Vides ķīmija. Rīga: LU, 208 lpp. 4. Melecis V., 2009. Ekologijas un vides zinātnes saturs: līdzsvara meklējumos. Krāj.: Kļavinš M., Zaļoksnis J. (red.) Vides izglītība augstskolā. Rīga: LU Akadēmiskais apgāds, 176-184. lpp. 5. Niedrītis J., 1993. Dabas Vides aizsardzība un ekonomika. Rīga: LU Ekoloģijas centrs, 256 lpp. 6. Nikodemusa A., 1995. Vides monitoringa tipa novērojumi Latvijā. Rīga: LU, 95 lpp. 7. Semjonovs I., 1997. Pazemes ūdeņu aizsardzība Latvijā. Rīga: Gandrs, 463 lpp. 8. Vide un ilgtspējīga attīstība LU Akadēmiskais apgāds, 2010. 334 lpp. | |
| Periodika un citi informācijas avoti | |
| 1.interneta resursi: <https://www.varam.gov.lv/lv> ; <https://www.kem.gov.lv/lv> ; <https://www.vpvb.gov.lv/lv> ;<https://ehaweb.org/>; <https://www.fitreach.eu/index.php/lv/content/kimikaliju-parvaldibas-temas>  2.Kursa lektoru darba gaitā iegūtā informācija: vides monitoringa pārskati, pārbaudes ziņojumi, vides valsts statistikas pārskatos sniegtā informācija. | |
| Piezīmes | |
| PMSP “Vides plānošana” A daļas studiju kurss.  Kurss tiek docēts latviešu un angļu valodā. | |