**B-Ierobežotās izvēles kursi**

**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Latvijas ģeogrāfija |
| Studiju kursa kods (DUIS) | **Ģeog3002** |
| Zinātnes nozare | Zemes zinātnes, fiziskā ģeogrāfija un vides zinātnes  Sociālā un ekonomiskā ģeogrāfija |
| Zinātnes apakšnozare | Dabas ģeogrāfija; Reģionālā un vides ģeogrāfija  Cilvēka ģeogrāfija |
| Kursa līmenis | **3** |
| Kredītpunkti | 4 |
| ECTS kredītpunkti | 6 |
| Kopējais kontaktstundu skaits | 64 |
| Lekciju stundu skaits | 32 |
| Semināru stundu skaits | 8 |
| Praktisko darbu stundu skaits | 24 |
| Laboratorijas darbu stundu skaits | - |
| Studējošā patstāvīgā darba stundu skaits | 96 |
|  | |
| Kursa autors(-i) | |
| Dr. Geol., asoc. profesors Juris Soms;  Dr. Geogr., doc. Santa Rutkovska;  MSc. Geogr., vieslekt. Ivars Matisovs | |
| Kursa docētājs(-i) | |
| Dr. Geol., asoc. profesors Juris Soms;  Dr. Geogr., doc. Santa Rutkovska;  MSc. Geogr., vieslekt. Ivars Matisovs;  Dr. Biol., doc. D. Gruberts | |
| Priekšzināšanas | |
| Ģeol1004 Vispārīgā ģeoloģija; Ģeog1012 Atmosfēra un klimata mainība; Ģeol1005 Vides ģeomorfoloģija; VidZ2025 Dabas resursu pārvaldība; Ģeog2015 Hidroloģija; Ģeog2009 Ģeogrāfiskās informācijas sistēmas | |
| Studiju kursa anotācija | |
| KURSA MĒRĶIS:  Starpdisciplināru zināšanu, prasmju un kompetences apguve par Latvijas dabas, saimniecības un iedzīvotāju ģeogrāfijas pamatprincipiem, aptverot savstarpējā saistībā dabu, tautu un valsts reģionālo attīstību.  KURSA UZDEVUMI:   1. Sniegt galvenās atziņas un nodrošināt izpratni par Latvija teritoriju fiziskās ģeogrāfijas, Zemes zinātņu, cilvēka un reģionālās ģeogrāfijas kontekstā. 2. Nodrošināt patstāvīgās studijas un zināšanu ieguvi par Latvijā notiekošo dabas procesu un dabas apstākļu ietekmi uz ekonomikas struktūru, tautsaimniecības attīstību, iedzīvotāju un apdzīvojuma ģeogrāfiju, dabas vides un sabiedrības mijiedarbību, valsts teritoriālo diferenciāciju, kā arī par šo aspektu izmaiņām vēsturiskā griezumā. 3. Praktisko darbu laikā, kā arī studējošo patstāvīgā darba ietvaros attīstīt un nostiprināt apgūtās teorētiskās zināšanas un attīstīt kompetences un prasmes datu atlasē, apstrādē un ģeogrāfiskā analīzē, iegūto rezultātu interpretācijā un kritiskā izvērtēšanā, kā arī iegūto rezultātu un atziņu prezentēšanā. | |
| Studiju kursa kalendārais plāns | |
| *L - lekcija*  *P – praktiskie darbi*  *S - seminārs*  *Pd – patstāvīgais darbs*   * 1. Latvija pasaulē un Eiropā. Latvijas Republikas un tās novietojuma vispārīgs raksturojums (fiziski-ģeogrāfiskais stāvoklis, politiski-ģeogrāfiskais stāvoklis, ekonomģeogrāfiskais stāvoklis). Latvijas ģeogrāfiskā novietojuma pozitīvie un negatīvie aspekti. Valsts vēsturiskā attīstība, politiski – administratīvā un pārvaldes sistēma. Latvijas administratīvais iedalījums. Administratīvi-teritoriālo reformu izvērtējums. Latvijas novadu raksturojums. (L2, P4, S2, Pd14)   2. Latvijas dabas apstākļi un ainavas. Ar ģeogrāfisko stāvokli un cilvēka saimniecisko darbību saistītās dabas apstākļu veidošanās likumsakarības, dabas apstākļu vēsturiskās izmaiņas. Latvijas dabas resursi, atjaunīgie un neatjaunīgie resursi. Hidroresursi, bioresursi, klimatiskie u.c. resursi. Dabas resursu saimnieciskais novērtējums. Atjaunīgo enerģijas avotu veidi Latvijā un to izmantošanas perspektīvas Eiropas zaļā kursa kontekstā. (L2, S2, Pd6)   3. Latvijas ģeoloģiskā uzbūve. Zemes garozas uzbūve Latvijā, kristāliskais pamatklintājs, platformsegas struktūrkompleksi un tektoniskās struktūras. Ģeoloģiskās uzbūves determinētie Zemes dzīļu resursi un derīgie izrakteņi. Derīgo izrakteņu un to atradņu klasifikācija. Izmantojamie un problemātiskie derīgie izrakteņi. Derīgo izrakteņu krājumi un nākotnes izmantošanas perspektīvas. Derīgo izrakteņu ieguve un saprātīga izmantošana, ar to saistītās vides problēmas. Latvijas teritorijas ģeodaudzveidība, ģeosaglabāšanas objekti. (L2, P4, Pd10)   4. Latvijas reljefs. Zemes virsmu veidojošo nogulumu raksturojums un ģeogrāfiskā izvietojuma likumsakarības. Valsts teritorijas hipsometriskais raksturojums. Latvijas reljefa veidošanās apstākļi un paleoģeogrāfija. Reljefa formu iedalījums, reljefa formu kompleksi, to izvietojuma likumsakarības. Nozīmīgākas reljefa makroformas – augstienes un zemienes. Reljefa mezoformu klasifikācija un to izvietojuma likumsakarības. Reljefa ietekme uz ainavvidi un lokālo dabas apstākļu veidošanos. Reljefa saposmojums. Reljefa ietekme uz saimniecisko darbību un apdzīvojuma struktūru. (L4, P2, Pd8)   5. Latvijas klimats. Latvijas klimata apstākļu veidošanās likumsakarības. Galvenie klimata veidošanos ietekmējošie faktori un procesi. Latvijas klimata atšķirības Eiropas un Ziemeļeiropas mērogā. Klimata reģionālās atšķirības valsts mērogā. Klimata sezonālās iezīmes. Latvijas klimata politika ANO definēto ilgtspējīgas attīstības mērķu un globālo klimata izmaiņu kontekstā. Klimata izmaiņu ietekme uz dabas vidi. (L2, P2, Pd6)   6. Iekšējo ūdeņu veidi un hidrogrāfiskā tīkla raksturojums Latvijā. Latvijas virszemes ūdeņi un pazemes ūdeņi. Virszemes ūdeņu un pazemes ūdeņu veidošanās likumsakarības Latvijā. Hidroloģiskais režīms, tā reģionālās atšķirības valsts mērogā. Ūdens resursu vides kvalitāti ietekmējošie dabiskie un antropogēnie faktori. Latvijas virszemes ūdeņu aizsardzība un pārvaldība. Upju baseinu apgabali. Ūdens resursu saprātīga izmantošana, ar to saistītās vides problēmas. (L2, P2, Pd6)   7. Latvijas augu un dzīvnieku valsts raksturojums. Veģetācijas veidošanās Latvijā, to noteicošie faktori un vecums. Veģetācijas tipi. Mežu veģetācijas veidi. Pļavu un purvu veģetācijas veidi. ES aizsargājamo biotopu tipoloģija Latvijā. Biotopu izvietojums, tās saistība ar reljefu un klimatiskajiem apstākļiem. Cilvēka iedarbība uz veģetāciju un biotopiem, ar to saistītās vides problēmas. Dabas aizsardzības sistēma Latvijā. Īpaši aizsargājamās dabas teritorijas Latvijā, to tipoloģija un funkcijas. (L2, S2, Pd6)   8. Latvijas iedzīvotāju ģeogrāfija. Iedzīvotāju skaita dinamika, izvietojums, blīvums un apdzīvotās vietas. Dabas apstākļu un teritorijas vēsturiskās attīstības ietekme uz apdzīvojuma ģeogrāfiju. Etniskais sastāvs. Iedzīvotāju dabiskā un mehāniskā kustība dažādos vēstures posmos, cēloņi. Iedzīvotāju mūsdienu mobilitāte, urbanizācijas procesi Latvijā. Iedzīvotāju nodarbinātība, sociālais sastāvs un izglītība. Dzīves kvalitātes rādītāju Latvijā salīdzinājums ar rādītājiem ES dalībvalstīs. (L4, P4, Pd12)   9. Latvijas saimniecība. Tautsaimniecības attīstības vēsture. Dabas un sabiedrības procesu mijiedarbības, teritoriālās diferenciācijas un ģeopolitisko izmaiņu ietekme uz ekonomikas attīstību laika gaitā Latvijas teritorijā. Saimniecības attīstības dabas un sociālie priekšnoteikumi un faktori, saimniecības attīstības līmenis. Latvijas iekšzemes kopprodukts, tā struktūra, dinamika. (L2, P2, Pd6)   10. Latvijas saimniecības struktūra. Lauksaimniecība – specializācija, svarīgāko lauksaimniecības nozaru raksturojums. Lauksaimniecības nozaru attīstību ietekmējošie dabas, vēsturiskie un ekonomiskie faktori. Rūpniecības nozares, to izvietojuma principi un attīstību ietekmējošie nacionālie, reģionālie un globālie faktori. Būvniecība. Latvijas transports un sakari. Tūrisms. Latvijas kultūra, izglītība un zinātne, IT. Primārais, sekundārais un terciārais saimniecības sektors Latvijā - nozaru struktūra, dinamika. Saimniecības attīstības trendi un perspektīvas, viedās specializācijas stratēģija (RIS3 -*Smart Specialisation Strategy*). Latvijas saimniecības sasniegumi pasaulē. Ārējie ekonomiskie sakari. (L10, P4, S2, Pd22) | |
| Studiju rezultāti | |
| ZINĀŠANAS:   1. Izpratne par Latvijas dabas apstākļu kompleksu saistībā ar pārējo pasauli globālā, reģionālā un lokālā mērogā; sistematizētas zināšanas par Latvijas dabas apstākļiem (ģeoloģisko uzbūvi, reljefa formu kompleksiem, klimatu, iekšējiem ūdeņiem, augu un dzīvnieku valsts daudzveidību); izpratne par dabas aizsardzības sistēmu un īpaši aizsargājamām dabas teritorijām Latvijā. 2. Izpratne par Latvijas administratīvi-teritoriālo reformu būtību, demogrāfiskās situācijas cēloņiem un ietekmējošajiem faktoriem, iedzīvotāju izvietojuma principiem. 3. Zināšanas par Latvijas saimniecības attīstības posmiem un ietekmējošiem faktoriem, nozaru struktūras pārzināšana. Izpratne par Latvijas saimniecības izmaiņu sasaisti ar nacionāla, reģionāla un globāla līmeņa notikumiem. 4. Ģeogrāfiskās nomenklatūras zināšanas par Latvijas nozīmīgāko reljefa formu, augstieņu virsotņu, upju, ezeru, visu pilsētu un novadu nosaukumiem un to ģeogrāfisko novietojumu.   PRASMES:   1. Prasme veikt ģeoloģiskās un ģeogrāfiskās informācijas apkopošanu, atlasi un analīzi, kā arī izmantot iegūtos datus dabas aizsardzības un vides pārvaldības jautājumu risināšanā Latvijā; padziļinātu kompetenci ģeotelpiskās analīzes metožu pielietojumā Latvijas dabas ģeogrāfiskajos un ģeoloģiskajos pētījumos. 2. Spēja, izmantojot apgūtos teorētiskos pamatus, formulēt un analītiski aprakstīt informāciju, saskatīt situācijas cēloņsakarības un sniegt konstruktīvus, faktos balstītus risinājumus Latvijas administratīvi-teritoriālo reformu izvērtējumā, demogrāfijas un ārējās tirdzniecības jautājumos, tos izskaidrot un argumentēti diskutēt par tiem semināra nodarbībās. 3. Prasme pielietot zinātnisko terminoloģiju mutvārdu un rakstveida komunikācijā, kritisko domāšanu un patstāvīgā un grupas darba prasmes.   KOMPETENCE:   1. Spēj patstāvīgi iegūt, atlasīt un analizēt dažādos avotos publicēto informāciju par studiju kursā aktuālajiem jautājumiem, kā arī apstrādāt datus ar specializētām datorprogrammām; 2. Spēj, izmantojot iegūtos rezultātus, sniegt un pamatot vairākas problēmjautājumu risinājuma iespējas/ceļus. Izprot sniegto iespēju/ceļu ietekmi uz sabiedrību un vidi. 3. Apzinās savu lomu Latvijas dabas daudzveidības saglabāšanā un saimniecības attīstībā. | |
| Studējošo patstāvīgo darbu organizācijas un uzdevumu raksturojums | |
| Pirms katras nodarbības studējošie iepazīstas ar nodarbības tematu un atbilstošo zinātnisko un mācību literatūru un periodiku vai Interneta informācijas avotiem.  Patstāvīgais darbs paredzēts pēc katras lekcijas, katra praktiskā darba, kā arī pirms semināriem. Patstāvīgais darbs ir saistīts ar apskatāmo tēmu padziļinātu analīzi un patstāvīgo uzdevumu izpildi. Patstāvīgā darba ietvaros tiek veikta literatūras un informācijas avotu apkopošana un analīze, uz kuras pamata tiek izpildīti un iesniegti izvērtēšanai kursā paredzētie uzdevumi. Patstāvīgais darbs arī paredz individuālu vai grupu darbu, izpildot praktiskos darbus un veicot rezultātu vizualizāciju par kursa aprakstā definētajām tēmām, kā arī sagatavojot prezentācijas semināru nodarbībām.  Studējošie patstāvīgā darba ietvaros gatavojas kursa starppārbaudījumiem (2 kontroldarbi, t.sk., *e*-studiju vidē MOODLE), ģeogrāfisko nosaukumu nomenklatūras kolokvijam un noslēguma pārbaudījumam – eksāmenam.  1. kontroldarbs. Latvijas dabas resursi, to iedalījums un veidi. Ar resursu ieguvi un izmantošanu saistītās vides problēmas.  2. kontroldarbs. Latvijas iedzīvotāji un apdzīvojuma ģeogrāfija. Tautsaimniecības struktūra un nozares.  Ģeogrāfisko nosaukumu nomenklatūras kolokvijs – Latvijas reljefa formas, augstieņu virsotnes, upes, ezeri, pilsētas, novadi. | |
| Prasības kredītpunktu iegūšanai | |
| STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši “Nolikumam par studijām Daugavpils Universitātē” (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  Semestra laikā ir izstrādāti un ar sekmīgu atzīmi novērtēti visi studiju kursa programmā paredzētie praktiskie darbi, dalība un uzstāšanās semināru nodarbībās, sekmīgi nokārtoti 2 kontroldarbi, ģeogrāfisko nosaukumu nomenklatūras kolokvijs un sekmīgi nokārtots rakstisks eksāmens kursa noslēgumā.  Gala atzīmi par studiju kursu veido sekojošie rezultāti: Starppārbaudījumos: (1) 12 praktiskajos darbos, 4 semināru nodarbībās un patstāvīgo darbu izpildē iegūtie vērtējumi – 60% (2) 2 kontroldarbos un ģeogrāfisko nosaukumu nomenklatūras kolokvijā iegūtie vērtējumi – 20%. Noslēguma pārbaudījumā: (3) rakstiskā gala eksāmenā – 20% ar noteikumu, ka katrā no kopējās atzīmes komponentiem vērtējums nedrīkst būt zemāks par 4 ballēm.  Gala atzīmi docētājs nosaka, summējot kursa apguves laikā saņemtos vērtējumus praktiskajos darbos, semināru nodarbībās, ģeogrāfisko nosaukumu nomenklatūras kolokvijā, kontroldarbos un eksāmenā, attiecinot iegūto rezultātu % pret konkrētajā studiju kursā maksimāli iegūstamo punktu skaitu. Gadījumā, ja studējošais kursa apguves laikā visus uzdevumus ir veicis ar vērtējumu „9 (teicami)” vai „10 (izcili)”, docētājs var atbrīvot viņu no noslēguma eksāmena kārtošanas un izlikt atzīmi uz semestra darba rezultātu pamata.  STUDIJU REZULTĀTU VĒRTĒŠANA   |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | | | 1. | 2. | 3. | 4. | 5. | 6. | 7. | 8. | 9. | 10. | | Praktisko darbu izpilde (kopā 12 darbi) | X | X | X |  | X | X | X | X | X | X | | Dalība un uzstāšanās semināru nodarbībās (kopā 4 nodarbības) | X | X |  |  |  | X | X |  |  | X | | 1.starppārbaudījums | X |  |  |  |  | X |  | X | X |  | | 2.starppārbaudījums |  | X | X |  |  | X |  | X | X |  | | Ģeogrāfisko nosaukumu nomenklatūras kolokvijs |  |  |  | X |  |  |  |  |  |  | | Eksāmens | X | X | X | X | X | X | X | X | X | X | | |
| Kursa saturs | |
| *L - lekcija*  *P – praktiskie darbi*  *S - seminārs*  *Pd – patstāvīgais darbs*  **Lekcijas (32)**   1. Latvijas Republikas vispārīgs raksturojums, tās ģeogrāfiskais stāvoklis. Valsts vēsturiskā attīstība, politiski – administratīvā un pārvaldes sistēma. (L2, Pd2) 2. Latvijas dabas apstākļi un ainavas. Resursi, to saimnieciskais novērtējums un izmantošanas perspektīvas. (L2, Pd2) 3. Latvijas ģeoloģiskā uzbūve. Zemes garozas uzbūve Latvijā, tās ģeoloģiskie struktūrstāvi. Zemes dzīļu resursi un derīgie izrakteņi. (L2, Pd2) 4. Latvijas reljefa vispārīgs raksturojums, veidošanās apstākļi un paleoģeogrāfiskā attīstība. Reljefa loma dabas apstākļu un ainavu veidošanās procesā. (L2, Pd2) 5. Latvijas reljefa formu iedalījums pēc aizņemtās platības un izcelsmes. Reljefa formu kompleksi, to izvietojuma likumsakarības. (L2, Pd2) 6. Latvijas klimats. Klimata reģionālās un sezonālās iezīmes. Latvijas klimata izmaiņu tendences globālās klimata mainības kontekstā. (L2, Pd2) 7. Iekšējo ūdeņu veidi un hidrogrāfiskā tīkla raksturojums Latvijā. Hidroloģiskais režīms. Ūdeņu aizsardzība un pārvaldība. (L2, Pd2) 8. Augu un dzīvnieku valsts raksturojums. Veģetācijas tipi. (L2, Pd2) 9. Latvijas iedzīvotāju skaits, izvietojums, blīvums. Etniskais sastāvs, tā veidošanās vēsturisku un ģeopolitisku procesu gaitā. (L2, Pd2) 10. Iedzīvotāju dabiskā un mehāniskā kustība dažādos vēstures posmos, migrācijas cēloņi un sociālekonomiskās sekas. (L2, Pd2) 11. Tautsaimniecības attīstības vēsture. Saimniecības attīstības priekšnoteikumi un faktori, saimniecības attīstības līmenis. Latvijas iekšzemes kopprodukts. (L2, Pd2) 12. Saimniecības struktūra. Primārais saimniecības sektors. Lauksaimniecība, zivsaimniecība, mežniecība, iegūstošā rūpniecība. (L2, Pd2) 13. Sekundārais saimniecības sektors, tā struktūra Latvijā. Rūpniecības nozaru ģeogrāfiskā izvietojuma principi un attīstību ietekmējošie nacionālie, reģionālie un globālie faktori. (L2, Pd2) 14. Rūpniecības nozares, to raksturojums saistībā ar ES un pasaules starptautisko ekonomisko sadarbību un darba dalīšanu. (L2, Pd2) 15. Latvijas transports un sakari. Tūrisms. Latvijas kultūra, izglītība un zinātne, IT. (L2, Pd2) 16. Ārējie ekonomiskie sakari. (L2, Pd2)   **Praktiskie darbi (24)**   1. Latvijas fiziski-ģeogrāfiskais stāvoklis, politiski-ģeogrāfiskais stāvoklis, ekonomiski-ģeogrāfiskais stāvoklis; to salīdzinājums ar citu valstu raksturlielumiem; Latvija pasaules reitingos; vispasaules tīmekļa datu un digitālo resursu apkopojums un ietekmējošo faktoru analīze. (P2, Pd4) 2. Latvijas administratīvais iedalījums. Latvijas novadu atbilstības analīze jaunākās administratīvi teritoriālās reformas kritērijiem. Centrālās statistikas pārvaldes tīmeklī publicēto datu un Oficiālās statistikas portāla digitālo resursu apkopojums. (P2, Pd4) 3. Konkrēta novada teritorijas ģeoloģiskā potenciāla novērtēšana, izmantojot ģeotelpiskos datus, Zemes dzīļu informācijas sistēmas brīvpieejas datus un derīgo izrakteņu kartēšanas un novērtēšanas datus. Digitālā kartogrāfiskā materiāla sagatavošana. Darbs ĢIS vidē. (P2, Pd4) 4. Konkrēta novada teritorijas reljefa raksturojums, tā saimnieciskais novērtējums un erozijas riska analīze. Darbs ar digitālajiem augstuma modeļiem, hipsometriskās līknes sagatavošana. Digitālā kartogrāfiskā materiāla sagatavošana. Darbs ĢIS vidē. (P2, Pd4) 5. Konkrēta novada ģeoloģiskās un ģeomorfoloģiskās vides daudzveidības un ģeosaglabāšanas objektu novērtējums; digitālo datu apkopojums un ietekmējošo faktoru analīze. Virtuālais ceļojums Latvijā uz nozīmīgākajiem ģeoloģiskajiem pieminekļiem. Darbs Google Earth PRO vidē. (P2, Pd4) 6. Latvijas klimatisko rādītāju reģionālo atšķirību analīze, izmantojot LVĢMC meteoroloģisko novērojumu datu rindas un ģeotelpiskos datus. Digitālā kartogrāfiskā materiāla sagatavošana. Darbs ĢIS vidē. (P2, Pd4) 7. Konkrēta novada teritorijas iekšējo ūdeņu izvietojuma un hidrogrāfiskā tīkla analīze, izmantojot ģeotelpiskos datus un virszemes ūdens objektu kartēšanas datus. Latvijas upju baseinu apgabali. Digitālā kartogrāfiskā materiāla sagatavošana. Darbs ĢIS vidē. (P2, Pd4) 8. Konkrētas pilsētas/pagasta iedzīvotāju ģeogrāfija – skaita dinamika un demogrāfiskie procesi. Centrālās statistikas pārvaldes tīmeklī publicēto datu un Oficiālās statistikas portāla digitālo resursu apkopojums, laiktelpisko izmaiņu analīze, tendences. (P2, Pd4) 9. Konkrētas pilsētas/pagasta iedzīvotāji – sociālie procesi un dzīves kvalitāte. Dzīves kvalitātes rādītāju Latvijā salīdzinājums ar rādītājiem ES dalībvalstīs. Eurostat un Centrālās statistikas pārvaldes tīmeklī publicēto datu, kā arī Oficiālās statistikas portāla digitālo resursu apkopojums, laiktelpisko izmaiņu analīze, tendences. (P2, Pd4) 10. Latvijas IKP, tā struktūra, dinamika. Centrālās statistikas pārvaldes tīmeklī publicēto datu un Oficiālās statistikas portāla digitālo resursu apkopojums, laiktelpisko izmaiņu analīze, tendences. (P2, Pd4) 11. Primārais, sekundārais, terciārais saimniecības sektors Latvijā - nozaru struktūra, dinamika. Centrālās statistikas pārvaldes tīmeklī publicēto datu un Oficiālās statistikas portāla digitālo resursu apkopojums, laiktelpisko izmaiņu analīze. Tendences. (P2, Pd4) 12. Latvijas ārējās tirdzniecības raksturojums – importa, eksporta dinamika, partnervalstis, nākotnes tendences. Datu apkopojums un analīze. (P2, Pd4)   **Semināri (8)**   1. Administratīvi teritoriālais iedalījums Latvijā, tā vēsturiskās izmaiņas. Administratīvi-teritoriālo reformu izvērtējums. (S2, Pd4) 2. Atjaunīgo enerģijas avotu veidi Latvijā un to izmantošanas perspektīvas Eiropas zaļā kursa kontekstā (S2, Pd4) 3. Sugu un biotopu aizsardzība. Īpaši aizsargājamās dabas teritorijas Latvijā, to tipoloģija un funkcijas. (S2, Pd4) 4. Latvijas saimniecības sasniegumi pasaulē. Latvijas ekonomiskās attīstības perspektīvas un viedās specializācijas stratēģija (RIS3) (S2, Pd4) | |
| Obligāti izmantojamie informācijas avoti | |
| 1. Krūmiņš, J., Krišjāne, Z. (red.) 2019. Tautas ataudze Latvijā un sabiedrības atjaunošanas izaicinājumi. Rīga, LU Akadēmiskais apgāds, 300 lpp.  2. Latvija. Zeme, daba, tauta, valsts, 2018. Nikodemus, O., Kļaviņš, M., Krišjāne, Z., Zelčs, V. (zin.red,), Rīga, Latvijas Universitātes Akadēmiskais apgāds, 752 lpp.  3. Latvija. Nacionālā enciklopēdija, 2018. Sčerbinskis, V. (galv.red,) Latvijas Nacionālā bibliotēka, 862 lpp.  4. Enciklopēdija “Latvija un latvieši. Latvijas daba”. 1.-6. sējums. Kavacs G. (red.), Rīga, "Preses nams",1994.-1998.  5. Waugh, D., 2002. Geography An Integrated Approach. 3rd Edition. UK: Nelson Thornes. | |
| Papildus informācijas avoti | |
| 1. Rutkis, J., 1960. Latvijas ģeogrāfija. Zemgale, Stokholmā.  2. Latvijas zeme, daba, tauta. I-IIIsēj. 1937. Valters un Rapa, Rīgā.  3. Eberhards, G. 2004. Latvijas jūras krasti. Rīga, LU.  5. Glazačeva, L., 2004. Latvijas ezeri un ūdenskrātuves. Jelgava.  6. Latvijas pagasti. Enciklopēdija. 2002. 1.-2. sējums. Rīga, “Preses nams”.  7. Latvijas pilsētas. Enciklopēdija. 1999. Latvijas pašvaldību savienība, Latvijas Pilsētu savienība. Rīga, “Preses nams”.  8. Maciejewski, W. (ed.,) 2002. The Baltic Sea Region: Cultures, Politics, Societies. A Baltic University Publication. | |
| Periodika un citi informācijas avoti | |
| [Journal of Geography](https://www.tandfonline.com/rjog20) <https://www.tandfonline.com/toc/rjog20/current>  DU Starptautiskās zinātniskās konferences tēzes (ikgadējs izdevums) <https://www.dukonference.lv/lv/Konferences_tezes>  LU Starptautiskās zinātniskās konferences tēzes (ikgadējs izdevums) <https://www.geo.lu.lv/petnieciba/lu-zinatniskas-konferences/lu-gzzf-zinatnisko-konferencu-tezu-krajumi/>  Folia Geographica / Ģeogrāfiski raksti (ikgadējs izdevums) <https://www.foliageographica.lu.lv/en/>  Latvijas Zinātņu akadēmijas vēstis (LZA Vēstis), A daļa. Humanitārās un sociālās zinātnes <http://www.lasproceedings.lv/>  Latvijas Zinātņu akadēmijas vēstis (LZA Vēstis), B daļa. Dabaszinātnes <http://www.lasproceedings.lv/>  Ikgadējie statistikas pārskati par Latvijas iedzīvotāju skaitu un ataudzi <https://www.csp.gov.lv/>  Ikgadējie statistikas pārskati par Latvijas ekonomiku un tās nozarēm <https://www.csp.gov.lv/>  Zemes dzīļu informācijas sistēma <https://videscentrs.lvgmc.lv/iebuvets/zemes-dzilu-informacijas-sistema>  Latvijas oficiālās statistikas portāls <https://stat.gov.lv/lv>  European statistics portal EUROSTAT <https://ec.europa.eu/eurostat>  Latvijas ekonomikas attīstības pārskats, Rīga, Latvijas Republikas Ekonomikas ministrija (jaunākais izdevums).  Latvijas statistikas gadagrāmata, Rīga, Centrālā statistikas pārvalde (jaunākais izdevums).  Latvija. Pārskats par tautas attīstību, Latvijas Universitāte, Sociālo un politisko pētījumu institūts (jaunākais izdevums).  Latvijas ģeogrāfijas atlants., jaunākais izdevums. Rīga, Jāņa sēta. Latvijas vides pārskats., Rīga, Vides konsultāciju un monitoringa centrs (jaunākais izdevums) | |
| Piezīmes | |
| ABSP “Vides zinātne” B daļas studiju kurss.  Kurss tiek docēts latviešu un angļu valodā. | |