**B-Ierobežotās izvēles kursi**

**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| Studiju kursa nosaukums | Vides ekonomika |
| Studiju kursa kods (DUIS) | **VidZ3020** |
| Zinātnes nozare | Zemes zinātnes, fiziskā ģeogrāfija un vides zinātnes |
| Zinātnes apakšnozare | Vides zinātne |
| Kursa līmenis | **3** |
| Kredītpunkti | 2 |
| ECTS kredītpunkti | 3 |
| Kopējais kontaktstundu skaits | 32 |
| Lekciju stundu skaits | 16 |
| Semināru stundu skaits | 8 |
| Praktisko darbu stundu skaits | 8 |
| Laboratorijas darbu stundu skaits | - |
| Studējošā patstāvīgā darba stundu skaits | 48 |
|  | |
| Kursa autors(-i) | |
| Dr. Biol., pētn. Jana Paidere;  MSc. Geogr., vieslekt. Ivars Matisovs | |
| Kursa docētājs(-i) | |
| Dr. Biol., pētn. Jana Paidere;  MSc. Geogr., vieslekt. Ivars Matisovs | |
| Studiju kursa nosaukums | |
| VidZ1049 Vides zinātne; VidZ2024 Ilgtspējīgas attīstības koncepcija | |
| Studiju kursa anotācija | |
| KURSA MĒRĶIS:  nodrošināt vides ekonomikas teorijas pamatu apguvi, īpaši akcentējot līdzsvaru starp ekonomikas attīstību un vides kvalitātes saglabāšanu, kā arī veidojot izpratni par vidi un ekosistēmu pakalpojumiem kā nozīmīgu ekonomiskās un sociālās attīstības komponentu.  KURSA UZDEVUMI:   1. radīt iespēju studentu izaugsmei vides ekonomikas jautājumos; 2. sniegt priekšstatu par vides ekonomikas teorijas pamatiem un to pielietošanu praksē; 3. veidot izpratni par Latvijas tautsaimniecības nozaru ekoloģiskiem aspektiem, vides un ekonomikas attīstības mijiedarbību; 4. iepazīstināt studentus ar nozīmīgākām vides problēmām Latvijā, to risināšanas iespējām, tajā skaitā vides politikas un ekonomiskajiem instrumentiem un dažādu iesaistīto pušu lomu šo problēmu risināšanā; 5. nodrošināt patstāvīgās studijas un zināšanu ieguvi par aprites ekonomikas, bioekonomikas un neto nulles emisiju ekonomikas principiem un citiem jaunajiem videi draudzīgiem biznesa modeļiem. | |
| Studiju kursa kalendārais plāns | |
| *L - lekcija*  *S - seminārs*  *P – praktiskie darbi*  *Pd – patstāvīgais darbs*   1. **Ievads vides ekonomikā.** Vides ekonomikas kā starpnozaru zinātnes un lietišķās jomas veidošanās un attīstības īsa vēsture. Vides komponenti kā pasaules tirgus sastāvdaļa. Vides un dabas resursu ekonomika. Ekonomikas agrīnās paradigmas un vide. Pasaules ekonomika pēc Otrā pasaules kara un vides aizsardzības nepieciešamības izpratnes pieaugums. Ekonomikas izaugsmi limitējošie faktori. Virzība uz līdzsvarotu ekonomisko attīstību. Ekoloģiskās ekonomikas paradigma. (L2, Pd2) 2. **Vides ekonomikas teorētiskie pamati un fundamentālās koncepcijas.** Vide un ētika. Dabas resursi un to plūsma ekonomikā: enerģijas un resursu plūsmas. Ekonomiskā izaugsme, pasaules iedzīvotāju skaita pieaugums un vide. Jēdziens “ekoloģiskā pēda”. Kāpēc tirgus ekonomikas principi cieš neveiksmi. Vides menedžmenta tirgus modelis. Kāpēc valdību realizētā politika cieš neveiksmi vides jomā. Ārējo efektu jēdziens. Vides ekonomikas teorija un koncepcijas. Resursu iedalījums – neatjaunīgie, atkārtoti pārstrādājamie, atjaunīgie resursi. Resursu īpašumtiesības, cilvēces kopīgie resursi. Ekosistēmu pakalpojumi un dabas kapitāls. (L2, Pd2) 3. **Vides un dabas resursu ekonomiskā novērtēšana.** Vides un dabas resursu ekonomiskās novērtēšanas koncepcijas un metodes. Jēdzieni „ekonomiskā vērtība” un „vides vērtība”. Vides vērtības empīriskais ekonomiskais novērtējums. Izdevumu-ieguvumu analīze (*Cost-Benefit Analysis* jeb *CBA*) vides ekonomikā. Ieguvumu analīze, ieguvumu noteikšana resursu, veselības, vides kvalitātes un citās tirgus attiecību regulētās jomās. Ieguvumu noteikšana tirgus attiecību neregulētās jomās – ainavas, dzīvotnes, ekosistēmas, ekosistēmu pakalpojumi u.c. Izdevumu noteikšana, tiešie un netiešie izdevumi. Izdevumu-ieguvumu analīze un vides rīcībpolitika. Izdevumu-ieguvumu analīzes nenoteiktības elementi un problēmas. (L2, P4, Pd10) 4. **Videi nodarītais kaitējums un tā ekonomiskā vērtēšana**. Videi nodarītais kaitējums ekonomiskā izpratnē. Vides piesārņojums ekonomiskā izpratnē, piesārņojums kā ārēja ietekme. Piesārņojuma optimāls līmenis, sabiedrības intereses un piesārņotāja intereses. Videi nodarītā kaitējumu vai vides piesārņojuma ekonomiskās novērtēšanas metodes. Taksācija, vides standarti un vides nodokļi. Maksa par piesārņojumu. Piesārņojošo darbību atļaujas vides ekonomikas izpratnē. DPSIR (*Driving Forces-Pressures-State-Impacts-Responses*) metodes pielietošana. (L2, P2, S2, Pd10) 5. **Vides aizsardzības politiski-ekonomiskie un finanšu instrumenti**. Videi nodarītā kaitējuma un vides piesārņojuma tirgus attiecību un politikas regulējumi. Vides aizsardzības ekonomiskie ieguvumi. Privātā biznesa un sabiedrības intereses. “Zaļās” subsīdijas kaitējuma un piesārņojuma mazināšanai. Dabas resursu izmantošanas nodokļi. Vides politikas un likumdošanas instrumenti. Ekonomisko stimulu radīšana vides aizsardzībai un dabas resursu pārvaldībai. (L2, P2, S2, Pd10) 6. **Globālo klimata un vides izmaiņu ekonomiskais efekts**. Globālo klimata izmaiņu zinātniskie, politiskie un ekonomiskie aspekti. Siltumnīcas gāzu emisijas (SGE) pasaules ekonomikās, SGE kvotas, to ekonomiskā būtība. SGE kvotu tirdzniecība kā bizness, to neefektivitāte cīņā ar globālām klimata izmaiņām. Starptautiskā pasākumu koordinācija SGE mazināšanai (Kioto protokols, Parīzes vienošanās, Zemes samits u.c.). Globālo klimata un vides izmaiņu ekonomiskās konsekvences, tuvākās nākotnes un ilgtermiņa modeļi. (L2, Pd2) 7. **Ilgtspējīga un videi draudzīga ekonomika**. Ilgtspējīga ekonomika kā cilvēces izdzīvošanas dienaskārtības jautājums. Ilgtspējīgas attīstības principi un koncepcija. Uz vides saglabāšanu vērsta ekonomiskā attīstība. Ilgtermiņa plānošana un menedžments ekonomikā saistībā ar vides un dabas resursu izsmelšanas problēmu. Vides kvalitātes un ekonomiskās izaugsmes korelācijas teorijas. Aprites ekonomika, bioekonomika, neto nulles emisiju industrija un citi videi draudzīgi biznesa mūsdienu modeļi. Dalīšanās ekonomika, kā nozīmīga aprites ekonomikas sastāvdaļa. Bezpeļņas jeb neaugsmes ekonomika. (L2, S2, Pd6) 8. **Latvijas tautsaimniecības nozaru attīstības vides ekonomiskie aspekti**. Investīciju projektu izvērtēšana vides sektorā Latvijā. Vides saglabāšanas un vides projekti Latvijā. Valsts vides politika un vides jautājumu ekonomiskās regulēšanas instrumenti Latvijā. Videi draudzīgu biznesa modeļu izmantošana uzņēmējdarbībā Latvijā. Vides ekonomikas nozīme Eiropas zaļā kursa (*European Green Deal*) mērķu sasniegšanai Latvijā (L2, S2, Pd6) | |
| Studiju rezultāti | |
| ZINĀŠANAS:   1. izpratne par vides ekonomiku un tās teorētiskajiem aspektiem; 2. sistematizētas zināšanas par tautsaimniecības ekoloģiskajiem aspektiem, vides un ekonomikas mijiedarbību; 3. padziļinātas zināšanas par vides ekonomikas un politikas instrumentiem, un videi draudzīgiem ekonomikas un biznesa modeļiem;   PRASMES:   1. spēja izvēlēties atbilstošas metodes vides ekonomiskās vērtības noteikšanai, un, balstoties uz to izmantošanas pamatprincipiem, veikt vides un dabas resursu ekonomisko novērtējumu; 2. prasmes izvērtēt dažādu ekonomisko instrumentu pielietošanas lietderību vides aizsardzībā, šo instrumentu priekšrocības un nepilnības; 3. prasmes veikt izdevumu-ieguvumu analīzi un to pielietot konkrētu vides aizsardzības un vides ekonomikas jautājumu risināšanai;   KOMPETENCE:   1. spēj patstāvīgi iegūt, atlasīt un analizēt dažādos avotos publicēto informāciju par studiju kursā aktuālajiem jautājumiem; 2. demonstrē zinātniskās terminoloģijas pārzināšanu mutvārdu un rakstveida komunikācijā, kritisko domāšanu un patstāvīgā un grupas darba prasmes, sagatavojot prezentācijas, publiski uzstājoties un skaidrojot savu viedokli 3. spēj argumentēti prezentēt apkopotos rezultātus un diskutēt ar kolēģiem un iesaistieties debatēs par dažādiem vides ekonomikas teorijas un prakses jautājumiem. | |
| Studējošo patstāvīgo darbu organizācijas un uzdevumu raksturojums | |
| Pirms katras nodarbības studējošie iepazīstas ar nodarbības tematu un atbilstošo zinātnisko un mācību literatūru un periodiku vai Interneta informācijas avotiem.  Patstāvīgais darbs paredzēts pēc katras lekcijas un katra praktiskā darba, kā arī pirms semināriem. Patstāvīgais darbs ir saistīts ar apskatāmo tēmu padziļinātu analīzi un patstāvīgo uzdevumu izpildi. Patstāvīgā darba ietvaros tiek veikta literatūras un informācijas avotu apkopošana un analīze, uz kuras pamata tiek izpildīti un iesniegti izvērtēšanai kursā paredzētie uzdevumi. Patstāvīgais darbs arī paredz individuālu vai grupu darbu, izpildot praktiskos darbus un veicot rezultātu vizualizāciju par kursa aprakstā definētajām tēmām, kā arī sagatavojot prezentācijas semināru nodarbībām.  Studējošie patstāvīgā darba ietvaros gatavojas kursa starppārbaudījumiem – patstāvīgi sagatavotu četru tēmu prezentēšanai semināros, četru praktisko darbu rezultātu novērtēšanai un noslēguma pārbaudījumam – eksāmenam. | |
| Prasības kredītpunktu iegūšanai | |
| STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši “Nolikumam par studijām Daugavpils Universitātē” (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem.  Semestra laikā ir izstrādāti, iesniegti atbilstoši norādītajiem termiņiem un ar sekmīgu atzīmi novērtēti visi studiju kursa programmā paredzētie praktiskie darbi; dalība, individuālā aktivitāte un uzstāšanās semināru nodarbībās; un sekmīgi nokārtots rakstisks eksāmens kursa noslēgumā.  Gala atzīmi par studiju kursu veido sekojošie rezultāti: Starppārbaudījumos: (1) četros praktiskajos darbos un četrās semināru nodarbībās iegūtie vērtējumi – 60%; (2) patstāvīgo darbu izpildes rezultātu novērtējums – 20%. Noslēguma pārbaudījumā: (3) rakstiskā gala eksāmenā – 20% ar noteikumu, ka katrā no kopējās atzīmes komponentiem vērtējums nedrīkst būt zemāks par 4 ballēm.  STUDIJU REZULTĀTU VĒRTĒŠANA   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Pārbaudījumu veidi | Studiju rezultāti | | | | | | | | | | 1. | 2. | 3. | 4. | 5. | 6. | 7. | 8. | 9. | | Praktisko darbu izpilde (kopā 4 darbi) | X |  |  | X | X | X | X | X | X | | Dalība un uzstāšanās semināru nodarbībās (kopā 4 nodarbības) | X | X | X |  |  |  | X | X | X | | Eksāmens | X | X | X | X | X | X | X | X | X | | |
| Kursa saturs | |
| *L - lekcija*  *S - seminārs*  *P – praktiskie darbi*  *Pd – patstāvīgais darbs*  **Lekcijas (16)**   1. Ievads vides ekonomikā. Vides komponenti kā pasaules tirgus sastāvdaļa. (L2, Pd2) 2. Vides ekonomikas teorētiskie pamati un fundamentālās koncepcijas. (L2, Pd2) 3. Vides un dabas resursu ekonomiskās novērtēšanas koncepcijas un metodes. Vides vērtība. (L2, Pd2) 4. Videi nodarītais kaitējums un tā ekonomiskā vērtēšana. (L2, Pd2) 5. Vides aizsardzības politiski-ekonomiskie un finanšu instrumenti. (L2, Pd2) 6. Globālo klimata un vides izmaiņu ekonomiskais efekts. (L2, Pd2) 7. Ilgtspējīga un videi draudzīga ekonomika. (L2, Pd2) 8. Latvijas tautsaimniecības nozaru attīstības vides ekonomiskie aspekti. (L2, Pd2)   **Praktiskie darbi (8)**   1. Vides un dabas resursu ekonomiskā vērtēšana. (P2, Pd4) 2. Dabas resursu nodoklis un tā aprēķināšana. (P2, Pd4) 3. CBA metodes pielietošana. (P2, Pd4) 4. DPSIR metodes pielietošana. (P2, Pd4)   **Semināri (8)**   1. Vides nodokļi un to funkcijas. (S2, Pd4) 2. Ekonomiskie instrumenti piesārņojuma samazināšanai. (S2, Pd4) 3. Normatīvie līdzekļi vides ekonomikā Latvijā. (S2, Pd4) 4. Ilgtspējas un ekonomiskās attīstības mijiedarbība. Videi draudzīgi biznesa mūsdienu modeļi (S2, Pd4) | |
| Obligāti izmantojamie informācijas avoti | |
| 1. Hakket, S. C., 2006. Environmental and Natural Resource Economics. Theory, Polucy and the Sutainable Society. New York, London, M.E.Sharpe, 524 pp. 2. Hanley, N., Shogren, J. and White, B., 2001. Introduction to Environmental Economics. New York, Oxford University Press, 350 pp. 3. Harris, J. M., 2002. Environmental and Natural Resource Economics: A Contemporary Approach. Boston, New York, Houghton Mifflin Company, 464 p. | |
| Papildus informācijas avoti | |
| 1. Environmental Taxes in OECD Countries. Organisation for Economic Cooperation and Development. Paris, Head of Publications Service, OECD, 1995. 2. Huby, M., 1998. Social Policy and the Environemtn. Philadelphia, Open University Press, 176 pp. 3. Sofia Initiative on Economic Instruments. Sourcebook on Economic Instruments for Environmental Policy. Central and Eastern Europe, 1999. Klarer J., McNicholas J., Knaus E.M. (eds.), Szentendre, The Regional Environmental Centre for Central and Eastern Europe, April 1999. 4. Medouza, D.H., Medouzs, D.L., Randerss, J., 1993. Robežas jau pārsniegtas. Kopsavilkums. LU Ekoloģiskā centra apgāds „Vide”, Rīga, 1993. 5. Pierce, D., Turner, R., 1990. Economics of the Natural Resources and the Environment. Harvest Wheatsheaf, NY., L.,Toronto, 378 pp. 6. Tietenberg T., 1998. Environmental and natural resource economics, Scott, Foresman and Co. Glenview, Illinois, Boston London. 7. Turner, R.K., Pearce, D., Bateman, I., 1993. Environmental Economics. An Elementary Introduction. Baltimore, The Johns Hopkins University Press, 328 pp. | |
| Periodika un citi informācijas avoti | |
| 1. Journal of Environmental Economics and Management (Elsevier, ISSN: 0095-0696) <https://www.sciencedirect.com/journal/journal-of-environmental-economics-and-management> 2. Environmental and Resource Economics. The Official Journal of the European Association of Environmental and Resource Economists (Springer, ISSN: 0924-6460) <https://link.springer.com/journal/10640> 3. Environmental policy - Environmental tax. OECD Data. <https://data.oecd.org/envpolicy/environmental-tax.htm> 4. Latvijas Nacionālais attīstības plāns 2021. – 2027. gadam. <https://www.mk.gov.lv/lv/latvijas-nacionalais-attistibas-plans#nap2027-gala-redakcija> 5. Latvijas Nacionālais attīstības plāns 2021.–2027. gadam. Stratēģiskais ietekmes uz vidi novērtējums. Vides pārskats. <https://tap.mk.gov.lv/doc/2020_03/NAP2027_Vides_parskats.261.pdf> 6. Vides politikas pamatnostādnes 2021.-2027. gadam. [www.varam.gov.lv](http://www.varam.gov.lv) 7. Vide. Oficiālās statistikas portāls. <https://stat.gov.lv/lv/statistikas-temas/vide> | |
| Piezīmes | |
| ABSP “Vides zinātne” B daļas studiju kurss.  Kurss tiek docēts latviešu un angļu valodā. | |